Enggan Hadir Mahkamah, Syed Aiman Mahu Betulkan Keadaan

Gagal hadir ke mahkamah semalam, suami kepada Linda Rafar, Syed Aiman menjelaskan perkara sebenar yang berlaku di antara dia dan isteri sehingga tersebar kisah mengenai rumah tangga meraka di laman sosial.

“Saya tidak akan ke mahkamah sebab saya tidak pernah lafazkan cerai. Apa juga tanggapan orang di luar sana, saya yakin saya masih waras. Memang tidak dinafikan kami bergaduh, tetapi tidaklah sampai saya buat begitu”

“Saya rasa ini mungkin akibat pembawaan budak. Melihat apa kenyataan yang dikeluarkan Linda memang saya terkejut. Saya fikir dia memang tidak sedar apa yang dia lakukan sehingga menimbulkan kekecohan seperti ini”

“Jujurnya saya masih sayangkan dia dan keluarga kami. Tentunya saya harap perkara ini akan segera selesai,” jelasnya kepada Utusan Online mengenai situasi mereka ketika ini. Syed dan juga Linda telah telah berkahwin pada 2 Disember 2006.

Semoga hubungan pasangan ini akan kembali pulih malah melalui tinjauan kami, rata-rata peminat Linda Rafar turut mendoakan yang terbaik untuk selebriti kesayangan mereka ini. Mudah-mudahan semuanya beransur pulih. (rtky/s)


Isu Gambar Bogel, Che Ta Tidak Cepat Melatah

Baru-baru ini telah tersebar gambar separuh bogel Che Ta di laman sosial, bagaimanapun pelakon berkenaan tampil menjelaskan bahawa gambar yang tersebar tersebut bukanlah dirinya malah tidak melatah dengan perkara tersebut.

“Kakak saya telah menghantar gambar separuh bogel itu kepada saya minggu lalu. Namun saya sama sekali tidak terkejut dengan gosip sebegini kerana segala-galanya tidak mustahil di zaman teknologi sekarang. Saya bukan muda lagi untuk melakukan perbuatan sedemikian, malah saya juga sibuk bekerja, tiada masa untuk berbuat begitu”

“Saya tidak terkesan dengan penyebaran gambar itu kerana saya tahu itu bukannya diri saya. Saya tunjuk kepada Zain pun dia tergelak. Lucu melihatkan kreativiti sesetengah pihak menggunakan teknik ‘superimpose’ kelihatan seperti benar”

“Namun apa yang penting, kami sendiri tahu perkara ini tidak benar. Saya enggan melatah kerana bukan pertama kali perkara begini terjadi kepada saya,” jelas Che Ta kepada BH Online.

Nampaknya masih ada lagi insan yang tidak habis-habis mahu menjatuhkan pihak lain. Malah Che Ta nampaknya cukup tenang menghadapi perkara sebegini dan mungkin juga boleh menjadi contoh kepada selebriti yang baru menjengah dunia hiburan agar tidak cepat melatah jika diusik kontroversi. (rtky/s)


Erin Malek Nafi Khabar Angin Sudah Bersalin

Berpunca daripada sekeping gambar bayi kembar yang turut mengucapkan tahniah kepada Erin Malek, ramai yang turut berkongsi rasa gembira tersebut namun perkara itu dinafikan oleh empunya badan sendiri.

“Saya belum bersalin lagi. Anak dalam kandungan ini lambat lagi keluar,” jelas Erin kepada BH Online menafikan khabar angin tersebut malah gambar bayi kembar yang tersebar itu juga bukanlah gambar darinya.

Sebelum ini, Erin juga turut dilanda kontroversi di mana dia dikatakan menjalani proses rawatan kesuburan di luar negara untuk mendapatkan anak kembar. Bagaimanapun, Erin turut menafikan dakwaan tersebut.

Erin melangsungkan pernikahan dengan Farriz Fauzy pada 10 Oktober 2014. Erin dijangka melahirkan anak sulungnya pada bulan ini. Semoga segala perjalanan Erin dalam melahirkan cahaya mata pertama ini nanti akan dipermudahkan. (rtky/s)


Abby Abadi Kirim Mesej Lucah Buat Suami Di Instagram?

Umum mengetahui bahawa Abby Abadi dan juga suaminya baru saja mendirikan rumah tangga dan baru-baru ini Abby telah berkongsikan sesuatu yang mungkin agak intim untuk dikongsikan bersama peminat di Instagram.

Terharu dengan luahan suaminya di Instagram, Abby dalam masa yang sama turut membalas kenyataan suaminya di laman sosial itu dengan cukup romantis.

“Alolololoooo.. So suweettt!!! Terima Kasih juga buat suami @jaiezzany kerana menerima si dobokkkk ini seadanya. hehe… Dobok ‘limited edition’ ok hehe.. Malu dah nak ambil gambar sbb badan dah macam guni berassss”

“Apapun, nak pesan: Suamiku @jaiezzany jangan berangan ditempat kerja k. Balik nanti kita shopping atas katil k hehe… (Jangan bgtahu org shopping kt mana.. Nanti dorg tiru hahaha,” antara ayat yang ditulis Abby di Instagramnya.

Mungkin juga apa yang dimaksudkan Abby adalah untuk shopping online di atas katil. Maklumlah, zaman sekarang mahu membeli belah di mana-mana pun boleh. Malah peminat juga menyatakan mereka sangat manis bersama. Apa pun, semoga pasangan ini bahagia till Jannah. (rtky/s)


Azwan Ali Umum Boikot Majlis Hiburan

Mengakui dirinya seperti diperalatkan ketika menghadiri majlis-majlis yang menjemputnya, Azwan Ali mengambil keputusan memboikot semua jemputan untuk menghadiri mana-mana majlis berprestij sejak kembali daripada menunaikan umrah, beberapa bulan lalu.

BACA: Kena Ugut Kerana Sokong PM, Azwan Ali Buat Laporan Polis

“Selepas balik dari tunaikan umrah kali ke lapan, Azwan Ali tolak semua jemputan kerana tiga isu iaitu melibatkan restoran, Nabil dan kemalangan jalan raya. Kontroversi itu datang berterusan, jadi, mungkin itu signal dari Tuhan supaya saya tone down.

“Azwan Ali juga banned semua acara berprestij hiburan Malaysia. Kenapa? (kerana) Azwan Ali menyedari bahawa kehadirannya di majlis-majlis itu hanya diperalatkan. Selepas itu, saya melarikan diri daripada sebarang spotlight atau kamera dan sehinggalah hari ini (semalam), akhirnya saya muncul kembali di Sinar Harian,” katanya kepada akhbar tersebut.

Selain itu, pengacara ini juga dalam masa yang sama turut meluahkan kekecewaannya apabila dia hanya diundang sebagai tetamu walaupun dia sudah berada selama 27 tahun di dalam industri hiburan tanah air.

“Berpuluh-puluh program stesen TV, apa masalahnya sehingga saya hanya diundang sebagai tetamu? Saya tidak minta jadi pengacara. Sekurang-kurangnya saya diberi ruang sebagai penyampai anugerah ataupun segmen khas,” katanya. (rtky/s)


Linda Rafar & Syed Aiman Gagal Hadir Ke Mahkamah Sahkan Lafaz Cerai

Pasangan yang heboh diperkatakan ketika ini mengenai penceraian mereka, Linda Rafar dan juga suaminya, Syed Aiman, tidak hadir ke Mahkamah Syariah Shah Alam pagi tadi untuk mengesahkan lafaz cerai. Semalam, Linda telah menyatakan bahawa suaminya itu melafazkan cerai secara tiba-tiba.

“Saya agak kecewa dengan sikap terburu-burunya melafazkan cerai. Selepas itu dia nak tarik balik lafaz berkenaan kerana menyesal dan di saat hati saya remuk. Sama ada untuk terima dia semula atau tidak, saya masih belum ada jawapan pasti”

“Yang pasti saya difitnah dan diceraikan tanpa sebab. Saya tak boleh menerima langsung apa yang dilakukannya kerana saya tak ada buat salah. Malah saya sentiasa bersabar dan mengalah dalam apa juga dugaan berumah tangga. Maaflah saya demam teruk dan suara pun serak nak bercakap…sebab itu saya tak angkat telefon bimbit,” jelasnya kepada BH Online semalam.

Linda dan Syed berkahwin pada 2 Disember 2006 dan dikurniakan dua orang anak iaitu Syed Rezaqiib dan Syed Rezariiq. Manakala, di Instagram pula, peminat Linda tidak henti-henti mendoakan yang terbaik buat pelakon ini dah berharap agar selebriti kesayangan mereka ini kuat menghadapi dugaan. (rtky/s)


Marsha Akui Akan Berahsia Jika Peluk Islam, Beritahu Bila Tiba Masa Sesuai

Berita mengenai penyanyi Stacy yang telah memeluk Islam telah disambut baik oleh rakan baiknya Marsha. Menurut Marsha, sebelum ini, Stacy sendiri pernah meminta pendapat darinya tentang hasratnya (Stacy) untuk memeluk Islam.

“Stacy pernah bertanyakan pendapat dan meminta pandangan dari saya mengenai hasratnya untuk memeluk agama Islam. Semua itu berlaku sebelum dia memeluk Islam lagi,” kata Marsha yang ditemui semasa Majlis Tayangan Filem Jwanita.

Tambahnya lagi, dia (Marsha) berasa gembira apabila akhirnya Stacy telah memilih jalan yang dia mahukan selama ini dan menganggap itu adalah ketentuan takdir untuk Stacy.

“Saya gembira akhirnya dia telah menemui jalan yang dia mahukan selama ini dan Stacy itu sudah saya anggap seperti adik saya sendiri,” ujarnya.

Dalam pada itu, Marsha turut berkata sekiranya suatu masa nanti dibuka pintu hatinya untuk memeluk Islam dia juga akan merahsiakan perkara tersebut daripada umum kerana itu adalah bersifat peribadi dan sensitif.

“Benda ini sangat personal mungkin akan rahsiakan juga dan akan memberitahu apabila tiba masa yang sepatutnya,” tambahnya. (rtky/h)


Jep Sepahtu Mahu Balas Jasa Ibu Bapa

Mahu memberikan fokus terlebih dahulu kepada keluarganya dan masih lagi belum bersedia untuk mendirikan rumah tangga merupakan sebab mengapa Jep Sepahtu masih lagi belum berkahwin. Malah dalam masa yang sama, teman wanita Jep turut memahami apa yang menjadi keutamaan pelawak itu.

“Kawan-kawan sekeliling memang kebanyakkan sudah berkahwin dan mempunyai anak tetapi itu tidak membuatkan saya tertekan untuk segera menamatkan zaman bujang. Buat masa ini saya ingin beri perhatian kepada keluarga terlebih dahulu dan Insya-Allah selepas semuanya stabil baharu saya akan berkahwin”

“Saya ada tanggungjawab dan begitu juga dia (teman wanita). Soal jodoh kami pun tidak berani cakap kerana itu semua kerja Tuhan,” jelasnya kepada mStar Online sambil menyatakan dia belum puas mencurahkan bakti kepada ibu bapanya.

Tambah Jep, dia cukup bersyukur dengan apa yang diperolehinya ketika ini dan menyifatkan ketika ini merupakan waktu yang patut digunakan untuk membahagiakan kedua ibu bapanya terlebih dahulu. (rtky/s)


Berpakaian Seksi, Peminat Mohon Tasha Shilla Segera Bertaubat

Kami pun tidak faham apa yang cuba dilakukan oleh Tasha Shilla apabila sekali lagi berani tampil dengan pakaian yang cukup menjolok mata ketika menghadiri perasmian sebuah sebuah majalah fesyen dari Perancis, di ibu kota malam tadi.

BACA: Bekas Kekasih Tasha Shilla Ada Bukti, Mahu Dedah Kejadian Sebenar

Melalui beberapa keping gambar yang dimuatnaik di Instagram (sebelum dipadam semuanya), tindakan Tasha yang berani itu sememangnya mendapat maklumbalas daripada ratusan peminatnya yang rata-ratanya terkejut dengan perkara tersebut.

Malah ada juga yang memohon supaya pelakon ini bertaubat dan tidak kurang juga yang mencemuhnya kerana berani berpakaian sebegitu selain menasihatinya agar tidak melampaui batas sebagai seorang yang beragama Islam.

Kami yakin Tasha berpegang teguh pada quote yang pernah dinyatakannya sebelum ini – yang penting hati, bukannya pakaian seseorang itu. Apa pun, Tasha juga pasti ada jawapannya sendiri atau menurut Tasha lagi sebelum ini – biar tidak tutup aurat dikepala tapi masih menjaga aurat hati lidah mulut. (rtky/s)


12 Gambar Baru Nora Danish Bertudung Yang Buat Anda Jatuh Cinta

Pengikut di laman sosial yang ramai serta peminat setia merupakan satu peluang yang sepatutnya diberi perhatian oleh golongan selebriti kerana perkara tersebut dapat mengukuhkan lagi jenama mereka di dalam industri hiburan tanah air.

Kini, giliran Nora Danish pula untuk muncul dengan jenama tudungnya tersendiri dan semalam, pelakon ini sudah mula berkongsikan beberapa keping gambar sesi fotografi produknya itu di Instagram. Hebat ibu tunggal ini, walau sedang dilanda kontroversi, masih gagah melangkah.

Semoga usaha Nora dalam meneraju pasaran busana muslimah akan mendapat tempat di hati peminat dan mampu bersaing dengan jenama yang lain. Apa pun, kami kongsikan beberapa keping gambar Nora yang manis bertudung bersama anda. Enjoice!


Linda Rafar Mendakwa Suami Sudah Lafaz Cerai

Penyanyi dan juga pelakon Linda Rafar, mendakwa suaminya Syed Aiman telah melafazkan cerai terhadapnya pagi tadi dan tambah Linda, Syed melafazkan cerai itu di kediaman mereka di Shah Alam kira-kira 7 pagi tadi dan ia turut disaksikan ibu dan anaknya.

BACA: Luah Perasaan Di Instagram, Rumah Tangga Linda Rafar Dalam Masalah?

“Dia (Syed) lafazkan cerai disaksikan ibu dan anak saya. Bagaimanapun, selepas itu dia menyesal tetapi pada saya sudah terlambat. Hati saya hancur dan saya kini trauma,” jelasnya yang kini hamil tiga bulan kepada Harian Metro hari ini.

Sementara itu, Syed ketika dihubungi menafikan rumah tangganya bermasalah dan dia tidak tahu apa yang dimuatnaik Linda di Instagram. Linda akan ke Mahkamah Rendah Syariah Shah Alam esok bagi mengesahkan lafaz cerai itu.

“Saya kini berada di rumah, tak ada apa-apa pun berlaku dan semuanya ok saja. Saya tak tahu apa yang dia (Linda) muat naik di Instagram. Kalau tak diberitahu, saya memang tak tahu apa-apa,” katanya. (rtky/s)


Luah Perasaan Di Instagram, Rumah Tangga Linda Rafar Dilanda Masalah?

Seperti yang kita tahu, kini media sosial merupakan salah satu media untuk berkongsi mengenai pelbagai perkara. Sementara itu, bagi pelakon Linda Rafar, dia telah berkongsi gambar di Instagram yang seakan memberi gambaran apa yang berlaku di dalam rumahtangganya.

Kami pun tidaklah mahu serkap jarang, tetapi jika ada sesuatu yang sedang melanda, adalah lebih baik Linda merujuk terlebih dahulu kepada mereka yang berpengalaman terlebih dahulu. Malah rata-rata peminat di bahagian komen pada gambar tersebut turut mendoakan yang terbaik buat pelakon itu.

Semoga apa yang dilalui oleh Linda ketika ini akan dipermudahkan dan di setiap dugaan yang datang pasti ada hikmah di sebaliknya. Mungkin juga Linda Rafar perlukan masa bersendirian sebelum bersedia memberi sebarang keterangan. (rtky/s)


Ziana Zain Kalis Komen Negatif, Fokus Perkara Lebih Penting

Berdiri di dalam dunia seni selama lebih 20 tahun bukanlah saru kerja mudah dan bagi Ziana Zain, dia bebas daripada kontroversi itu bukan satu perkara luar biasa kerana dia mempunyai cara tersendiri bagi memastikan statusnya sebagai seorang selebriti sentiasa terjaga.

“Kenapa hendak sakitkan hati membaca perkara-perkara yang kita tahu tidak benar? Saya ada banyak lagi benda penting untuk difikirkan, setakat orang menulis tanpa usul periksa, biarkanlah mereka dengan dunia mereka”

“Saya bukan tidak boleh menerima kritikan atau merasakan diri ini baik tetapi tidak salah jika teguran itu diucapkan dengan cara yang sedikit berhemah. Kadang-kadang apabila saya melihat profil mereka yang mengata dan menulis perkara kurang manis, orangnya masih lagi remaja dan berhijab”

“Bagaimanapun, kata-katanya langsung tidak melambangkan keperibadian orang bertudung,” kata Ziana yang lebih suka mengambil pendekatan berdiam diri jika ada perkara yang melanda. Malah penyanyi ini juga tidak mempunyai masalah jika teguran dibuat dengan niat memberi nasihat dan bukannya menghentam semata-mata.

Selain itu, Ziana juga kurang bersetuju dengan cara peminat selebriti yang berbalah sesama sendiri walhal mereka tidak mengenali satu sama lain pun selain sering menyatakan mereka mempunyai hak untuk bersuara.

“Barangkali itu cara mereka, saya tidak boleh menyuruh orang mengikut pendekatan serupa dengan saya,” katanya yang lebih senang untuk tidak menghiraukan komen negatif peminat. Setuju dengan Ziana. Hiraukan sahaja perkara negatif kerana masih banyak lagi perkara penting untuk difikirkan. (rtky/s)


Emma Maembong Berdamai Dengan Pereka Fesyen

Insiden bermasam muka di antara pereka fesyen Ezuwan Ismail dengan Emma Maembong sejak tahun lalu berakhir apabila Emma tampil memohon maaf di atas perkara yang berlaku sebelum ini. Menurut Ezuwan, Emma berjumpa dengannya secara peribadi ketika penggambaran sebuah drama yang dilakukan di butik pakaiannya.

“Alhamdulillah kami sudah berdamai, dia (Emma) ada datang bertemu saya di pejabat butik saya ketika dia sedang menjalani penggambaran drama yang menjadikan premis saya sebagai lokasinya”

“Dia juga tidak mahu terus bermusuh dan meminta saya untuk menjelaskan perkara sebenar yang berlaku antara saya dengan adiknya Chacha Maembong berkaitan insiden baju rekaan saya yang tidak dipakai adiknya itu,” jelasnya kepada mStar Online.

Menurut Ezuwan, semuanya bermula apabila Ezuwan berkecil hati apabila baju rekaannya tidak dipakai oleh adik aktres itu, Chacha Maembong semasa sebuah majlis anugerah pada November tahun lalu. Emma yang tidak berpuas hati dengan kenyataan Ezuwan di Facebook tampil membela adiknya dengan mempersoalkan sikap pereka fesyen berkenaan.

“Kami dah baik, dia dah unblock saya di Instagram dan saya juga dah follow dia balik di laman sosial. Saya juga harap kami boleh bekerjasama semula seperti sebelum ini. Lagi pula industri ini kecil sahaja, tiada guna bermasam muka,” katanya. (rtky/s)


Uqasha Senrose Nafi Bermesra Dengan Iqram Dinzly Dalam Kapal Terbang

Tidak habis-habis terpalit dengan kontroversi, kali ini nampaknya Uqasha Senrose dan Iqram Dinzly digosipkan pula bahawa mereka dilihat bermesra di dalam kapal terbang daripada Kuching menuju ke Kuala Lumpur.

Menurut sumber yang diperoleh daripada Utusan Malaysia, pasangan ini kelihatan sungguh romantis bersama malah juga terdapat adegan adegan yang melampaui batas ketika di dalam penerbangan tersebut.

“Mustahillah kami mahu buat benda tidak elok, malah Iqram bukan budak-budak dia sudah lebih dewasa dalam hal ini. Saya anggap ini satu lagi fitnah, masalahnya kenapa tidak sudah-sudah,” jelasnya menyuarakan isi hati terhadap perkara tersebut.

Jika tuan empunya badan menafikan perkara tersebut, mahu kata apa lagi, bukan? Terpulanglah mahu jadi apa. Jika ada jodoh, tidak ke mana juga’kan Uqasha dengan Iqram. Peminat jangan risau. (rtky/s)


Ezany Nizariff Utamakan Hak Penjagaan Anak

Kes rumah tangga Ezany Nizariff yang bermasalah sudah pun melebihi setahun tetapi sehingga kini perkara tersebut dilihat bagaikan tidak berkesudahan apabila pelakon tersebut tidak habis turun naik mahkamah. Malah isterinya juga dikatakan menghilangkan diri sehingga hari ini.

“Rasanya sejak kes tersebut heboh diperkatakan saya sudah 12 kali turun naik Mahkamah Syariah. Tapi hanya pihak saya sahaja yang hadir tanpa kehadiran pihak di sana (isteri). Tapi sampai bila nak menyorok?”

“Waran tangkap pun sudah dikeluarkan ke atasnya dan lambat-laun dia perlu hadir juga ke mahkamah untuk menyelesaikan masalah kami,” kata Ezany yang mendirikan rumah tangga dengan Lizda Nuriyanti sejak lapan tahun lalu dikurniakan dua cahaya mata, Rayyan Harraz, 4, dan Hayden Harraz, 2.

Menurut Ezany, semuanya bermula apabila Ezany terjumpa bukti kecurangan isterinya dengan lelaki lain pada Julai tahun lalu dan sejak itu isterinya tersebut terus menghilangkan diri. Apa yang menjadi keutamaan baginya kini adalah hak penjagaan anak. (rtky/s)


Uqasha Senrose Nafi Jual Tudung Kerana Ikut Trend Semasa

Hadir dengan jenama tudung sendiri baru-baru ini, pelakon Uqasha Senrose menyatakan bahawa dia bukannya menceburi bidang perniagaan hanya semata-mata di atas dasar trend dan mengikut peredaran masa.

“Menerusi perniagaan hijab Uqasha Senrose yang diusahakan bersama keluarga, diharap khalayak akan berhenti melihat saya sebagai artis kontroversi. Sebaliknya, mula lihat sisi berbeza saya”

“Saya berniaga bukan kerana ikut trend atau selepas melihat kejayaan artis lain. Cuma peluang itu hanya tiba sekarang. Saya tidak nafikan, dalam perniagaan pasti ada pesaing, tetapi saya percaya terhadap rezeki Allah,” jelasnya kepada Kosmo!.

Menurut Uqasha, idea untuk hadir dengan jenama hijab sendiri tersebut bermula apabila ramai peminat sering bertanyakan hijab yang sering digayakannya di laman sosial Instagram dan akhirnya jenama tudung itu sendiri baru saja dilancarkan baru-baru ini.

Menyentuh soal cinta, Uqasha menyifatkan Iqram Dinzly yang kini sedang hangat digosipkan bersamanya hanya sebagai abang selain menyatakan bahawa pelakon tersebut banyak memberi tunjuk ajar dan sokongan terhadapnya. (rtky/s)


6 Benda Percuma Yang Menyatukan Kita Sebagai Rakyat Malaysia

Bukan sahaja rakyat Malaysia, benda percuma dan boleh didapati tanpa mengeluarkan barang sesen pun mesti disukai sesiapa sahaja di dunia ini. Namun, ada beberapa perkara percuma yang sebenarnya unik kepada Malaysia — kerana kita Malaysia.

Ini seharusnya perlu jadi nombor satu dalam senarai. Setiap kali ada restoran yang baik hati mahu berikan makanan percuma sebagai promosi atau sekadar amal jariah, pasti akan penuh dengan orang kita yang memang susah untuk menolak.

Belum campur jemputan rumah terbuka atau pun kenduri kendara yang makanan memang hebat dan sedap sedap belaka. Yumm.

Kalau ada makan mestilah ada minuman, lebih lebih lagi kalau ianya diberikan oleh rangkaian restoran popular. Anda tahulah secawan kopi di kedai kopi mahal berapa harganya. Tapi, jika beri air kosong percuma pun kita suka.

Dengan kos memiliki telefon bimbit — yang sebenarnya sudah menjadi barang keperluan harian — tidak semakin murah saban hari, promosi gajet mahu pun topup percuma dari sesiapa pasti kita rembat. Kalau ada orang rajin buat kejutan beri topup percuma, lagi kita suka.

Jarang jarang berlaku, namun ianya pasti menjadi rebutan kita semua. Alangkah baiknya jika bahan bakar penting ini menghampiri percuma harganya. Angan angan rakyat Malaysia nama dia. HAHA!

Dan, ianya kembali lagi untuk buat hati anda meronta ronta untuk berjalan. AirAsia faham.

Dengan pelbagai sentimen negatif yang berlingkar dalam negara kita ketika ini, ada baiknya kita ambil masa untuk cipta memori indah bersama insan tersayang ke destinasi impian — bersama AirAsia pastinya.

Mulai 6 September 2015 sehinggalah 13 September 2015, anda boleh menempah tempat duduk PERCUMA anda ke destinasi pilihan seperti Pulau Pinang, Yogyakarta, Siem Reap, Pattaya, Chiangmai, & banyak lagi! Promosi hebat juga tersedia untuk Perth, Melbourne, Tokyo, Busan dan pelbagai destinasi! Tunggu apa lagi?


Isteri Arwah Harun Salim Bachik Dedah Sikap Afdlin Shauki

Perkongsian isteri arwah Harun Salim Bachik, Suriati Mohd Noor melalui Melodi baru-baru ini cukup meruntun hati dia menjelaskan perkara sebenar mengenai perjalanan hidup mereka selepas pemergian pelakon tersebut.

“Kak Su nak ucap terima kasih kepada Afdlin Shauki, kalau tak kami tak raya hari tu (menahan sebak). Melodi juga. Sekarang Afdlin tanggung anak-anak sekolah. Terima kasih banyak-banyak, sebab tolong kami sekeluarga”

“Walau Kak Su tak berapa rapat dengan Afdlin, tapi nak ucap terima kasih sebab tolong kami. Hanya Allah boleh balas apa yang dia tolong kami,” jelas Kak Su menahan air mata. Selain itu, dia juga menjelaskan bahawa suatu produk akan dilahirkan di bawah jenama Harun Salim Bachik demi meneruskan legasi arwah.

Walaupun arwah sudah tiada, tetapi apa yang Afdlin lakukan benar-benar membuktikan erti persahabatan yang sebenar. Perlakuan baik tidak memerlukan pertalian darah daging namun hati yang ikhlas mampu menyentuh banyak hati. Semoga Kak Su tabah dan sama-samalah kita doakan agar segalanya dipermudahkan dan sentiasa dilimpahkan rezeki. (rtky/s)


Raja Farah, Iskandar Ismail Selamat Bergelar Suami Isteri

Tahniah kami ucapkan kepada pelakon, Raja Farah dan juga suaminya, Iskandar Ismail yang telah pun selamat dinikahkan di Masjid Diraja Tengku Ampuan Jemaah, Bukit Jelutong, Shah Alam, Selangor hari ini.

Perkahwinan Raja Farah bersama Iskandar sememangnya mengejutkan banyak pihak. Selain itu, sebelum ini, Raja Farah sempat berkongsi cerita mengenai bagaimana pertemuannya dengan suaminya itu yang juga merupakan seorang ahli perniagaan.

“Dua hari sebelum Ramadan lepas, saya ada berkunjung ke sebuah restoran. Saya makan bersama kawan-kawan. Rupa-rupanya, di situlah dia nampak saya. Ketika itu, dia beritahu bahawa saya yang senyum kepada dia”

“Mungkin dia ingat saya senyum kepadanya, walaupun mungkin senyuman itu saya lemparkan secara rawak. Dia kemudian mahu terus bertanyakan nombor telefon kepada saya, tetapi dihalang oleh kawannya”

“Dia cerita kepada saya, pada waktu itu, dia tidak tahu pun saya ini pelakon sehinggalah kawannya yang beritahu bahawa orang yang dia rasa senyum kepada dia itu merupakan Raja Farah,” jelasnya kepada Kosmo!

Semoga perkahwinan Farah kali ini akan membawa bahagia yang berkekalan dan sentiasa dilimpahkan rezeki. Kami kongsikan dengan anda beberapa keping gambar bermula daripada majlis berinai (malam semalam) dan juga majlis pernikahan. Enjoice!


Anugerah Suntik Semangat Nur Fazura Terus Lakukan Yang Terbaik

Tahniah kami ucapkan kepada pelakon jelita Nur Fazura kerana telah berjaya memenangi kategori pelakon wanita terbaik menerusi filem Manisnya Cinta Di Cappadocia di majlis Festival Filem Malaysia Ke-27 (FFM27).

Dia yang berasa sebak ketika memberikan ucapan kemenangan itu, mengatakan bahawa dia tidak menyangkakan sama sekali kemenangan berpihak kepadanya kerana berpendapat rakan-rakan artis yang tercalon bersamanya semua hebat-hebat belaka dan pernah memenangi gelaran keramat itu.

“Saya tak menyangkakan sama sekali kemenangan pada malam ini, akan tetapi Alhamdulillah saya bersyukur kerana berjaya memenangi kategori yang saya idamkan selama ini”

“Persaingan untuk merebut anugerah ini begitu kuat sekali apabila mereka yang tercalon adalah semua yang hebat-hebat belaka seperti Maya Karin, Sara Ali, Lisa Surihani dan ada di antara mereka pernah memenangi anugerah tersebut. Mungkin tahun ini rezeki berpihak kepada saya,” katanya penuh gembira.

Tambahnya, sebagai pelakon ini ialah merupakan anugerah yang paling berprestij sekali dan sentiasa diidamkan oleh semua pelakon walaupun hanya memenanginya sekali sahaja sepanjang berada dalam karier lakonan.

“Anugerah ini sentiasa dinanti-nantikan oleh semua pelakon dan Alhamdulillah selama saya berkecimpung dalam industri inilah anugerah yang terbaik pernah saya terima kerana ini bukanlah anugerah yang melibatkan populariti tetapi hasil kerja kita yang terbaik dan dinilai oleh juri”

“Ini menjadikan suntikan semangat untuk saya terus berusaha dalam bidang ini,” jelasnya yang tidak mahukan anugerah yang bersifat popular dan diundi oleh peminat tetapi mahukan anugerah yang menilai hasil usaha kerasnya selama ini.

Sementara itu, Fazura berkata anugerah ini merupakan pembakar semangatnya untuk terus menghasilkan karya-karya yang lebih baik di masa depan dan menjadi dorongan dan semangat untuk dirinya terus berjaya dalam karier di samping karya yang berkualiti. (rtky/h)


Chacha Maembong Tak Kisah Kena Kutuk

Sebelum ini kenyataan adik kepada aktres Emma Maembong, iaitu Chacha Maembong memberitahu bahawa dia berasa malu dan rendah diri apabila disindir atau dikutuk tidak bersekolah oleh rakan-rakan sebayanya yang lain, akan tetapi dia kini lebih terbuka dan dewasa apabila menganggap perkara itu hanyalah perkara yang remeh.

“Mula-mula memang rasa down serta rendah diri akan tetapi lama-kelamaan saya sudah biasa dan mereka yang mahu bercakap sebegitu cakaplah apa-apa pun. Saya tak kisah kerana sudah banyak pengalaman sebelum ini mendewasakan saya. Sekarang ini saya lebih berkeyakinan dan semangat”

“Apa yang orang mahu perkatakan tentang saya terpulang pada mereka untuk menilainya,” katanya kepada Rotikaya selain menyatakan bahawa dia bersama barisan kakak-kakaknya iaitu Emma dan Yaya akan berganding bahu untuk bersama-sama menjayakan program realiti ala-ala Kim Kardashian yang akan diterbitkan tidak lama lagi.

“Ya, saya dan kakak saya akan menjayakan program realiti tersebut dan setakat ini tidak ada masalah apa-apa dan saya bergantung semua kepada Emma kerana dia yang banyak menguruskan perkara ini. Lakonan saya masih berlakon seperti biasa walaupun agak sibuk dengan program ini yang akan berlangsung pada minggu hadapan,” ujarnya yang ditemui di Majlis Festival Filem Malaysia Ke-27. (rtky/h)


Lelaki Harapan Dunia Ungguli FFM 27

Malam Anugerah Festival Filem Malaysia ke-27,yang diadakan di Dewan Plenary, KLCC akhirnya melabuhkan tirai dengan jayanya apabila filem kontroversi arahan Lien Seng Tat berjaya mengungguli anugerah utama Filem Terbaik serta Anugerah Pengarah Terbaik.

Filem Lelaki Harapan Dunia turut mengungguli kategori Pelakon Kanak-kanak terbaik menerusi lakonan mantap adik Raykarl Iskandar dan turut memenangi kategori Cerita Asal Terbaik.

Sementara itu, kategori-kategori seperti pelakon lelaki terbaik Lee Sai Peng menerusi filem The Journey manakala aktres Nur Fazura berjaya merangkul anugerah pelakon wanita terbaik menerusi filem Manisnya Cinta Di Cappadocia.

1. Filem Terbaik : Lelaki Harapan Dunia
2. Pengarah Terbaik : Siew Seng Tat (Lelaki Harapan Dunia)
3. Filem Bukan Di Dalam Bahasa Melayu : The Journey
4. Pelakon Lelaki Terbaik : Lee Sai Peng (The Journey)
5. Pelakon Wanita Terbaik : Nur Fazura (Manisnya Cinta Di Cappadocia)
6. Pelakon Pembantu Lelaki Terbaik : Amirul Affendi (Terbaik Dari Langit)
7. Pelakon Pembantu Wanita Terbaik : Nadiya Nisaa (Terbaik Dari Langit)
8. Pelakon Harapan Lelaki : Kodi Rasheed (Ophilia)
9. Pelakon Harapan Wanita : Dawn Cheong (Cuak)
10. Pengarah Harapan : Raja Mukhriz (Ophilia)
11. Lakon Layar Terbaik : Mamat Khalid (Amir & Loqman Pergi Ke Laut)
12. Cerita Asal Terbaik : Siew Seng Tat (Lelaki Harapan Dunia)
13. Pelakon Kanak Kanak Terbaik : Rayqal Iskandar (Lelaki Harapan Dunia)
14. Sinemortografi Terbaik : Eric Yeong (The Journey)
15. Penyunting Terbaik : Adilan Azemi (Dollah Superstar)
16. Filem Box Office : The Journey
17. Karyawan Sepanjang Zaman : Othman Hafsham
18. Anugerah Khas Juri 1 : The Great Lion
19. Anugerah Khas Juri 2 : Amir & Loqman Pergi Ke Laut
20. Anugerah Khas Juri 3 : Terbaik Dari Langit

Tahniah kami ucapkan kepada pemenang dan semoga melalui anugerah ini, ia akan membantu untuk menggalakkan lagi industri perfileman tanah air untuk menghaasilkan karya yang berkualiti dan boleh dibanggakan. (rtky/h)


Gaya Selebriti Di Karpet Merah Festival Filem Malaysia 27

Pada malam ini telah berlangsung Festival Filem Malaysia (FFM) kali ke 27 yang diadakan bagi mengiktiraf karya serta insan seni yang aktif dalam menghasilkan filem tempatan. Malah pihak FFM sebelum ini katanya mahu menjadikan majlis anugerah ini sebagai majlis yang mampu memberi impak positif kepada industri negara.

Antara barisan artis yang turut hadir memeriahkan majlis anugerah pada malam ini ialah Izara Aisyah, Erma Fatima, Umie Aida, Nad Zainal, Ayu Raudhah, Liyana Jasmay, Scha al-Yahya, Awal Ashaari, Joe Flizzow dan ramai lagi rakan selebriti yang lain.

Untuk pengetahuan anda, pemenang FFM 27 tidak lagi diberi ganjaran dalam bentuk wang tunai sebaliknya menerusi rekaan baharu trofi yang terdapat satu kepingan emas 916. Kami kongsikan beberapa keping gambar gaya selebriti di karpet merah majlis ini yang bertemakan Sehati Sejiwa. Enjoice!


11 Selebriti Kita Bersama Anak Mereka Yang Comel

Cahaya mata merupakan anugerah yang sangat tidak terkira nilainya malah turut memberikan sinar baru di dalam sebuah keluarga. Memegang status selebriti pula dalam masa yang sama turut membuatkan cahaya mata mereka menjadi tumpuan malah, cahaya mata sulung Che Ta bersama Zain Saidin iaitu Aaisyah sendiri pun sudah mempunyai pengurusannya sendiri.

Kami kongsikan bersama anda gambar beberapa barisan selebriti bersama anak mereka yang pastinya comel-comel belaka dengan gelagat masing-masing malah Lara Alana pun sudah ada Instagram sendiri. Enjoice!


Najib Razak Mahu Penggiat Filem Keluar Dari Zon Selesa

Perdana Menteri, Datuk Seri Najib Tun Razak menjelaskan kepada penerbit-penerbit filem tempatan supaya keluar daripada zon selesa serta menjadikan karya-karya serantau yang telah menerima pengiktirafan antarabangsa sebagai penanda aras.

Menurut Najib, beberapa formula dan corak yang sama selalunya digunakan oleh penerbit bagi menarik orang ramai bagi memastikan ia diterima oleh pasaran tempatan apabila ditayangkan.

“Namun begitu, tindakan sedemikian secara berterusan tidak akan membantu membangunkan industri filem tanah air. Mutu filem yang dihasilkan akan kekal pada tahap yang sama dan akhirnya, industri filem Malaysia akan ketinggalan,” katanya dipetik daripada Utusan Malaysia.

Malah, melalui teks ucapan Najib yang dibacakan oleh Menteri di Jabatan Perdana Menteri, Datuk Seri Azalina Othman Said itu pada perasmian Ekspo Filem Malaysia 2015 di Pusat Konvensyen Kuala Lumpur hari ini, beliau juga menggesa penggiat-penggiat filem tempatan untuk tampil berani menerokai kaedah baharu penyampaian cerita melalui filem.

“Walau apa pun genre filem yang dihasilkan, jika cerita yang dikisahkan itu menarik dari segi penulisannya, mudah difahami oleh penonton dan disampaikan dengan cara yang segar serta lakonan berkesan oleh para pelakon, filem itu mampu berjaya,” ujarnya. (rtky/s)


Bekas Suami Belum Jumpa Pengganti, Doakan Kebahagiaan Raja Farah

Bekas suami Raja Farah, Megat Bashirun Qhuyum Zakaria menyatakan bahawa bekas isterinya itu layak untuk mendapat kebahagian serta memilih jalan yang dirasakan terbaik buatnya selain mendoakan kebahagiaannya yang bakal berkahwin buat kali kedua pada Ahad ini.

“Saya mendoakan yang terbaik untuk bekas isteri saya, semoga mereka sentiasa berada di dalam rahmat Allah dan berbahagia hingga hujung nyawa. Kami masing-masing layak untuk mendapat kebahagian dan pilih jalan kami sendiri,” jelasnya kepada mStar Online.

Bagiamanapun, Megat enggan mengulas lanjut sama ada di akan majlis yang akan diadakan nanti selain tidak mahu masyarakat mempersendakan isu berkaitan kegagalan rumah tangga mereka sebelum ini.

“Saya tidak mahu ulas lebih sehingga membuka peluang orang mencemar maruah saya. Cukuplah dengan doa dan harapan pada dia,” katanya sambil menjelaskan ketika ini dia masih lagi belum mempunyai pengganti dan selesa menghabiskan masa bersama keluarga dan teman-teman. (rtky/s)


Lufya Omar: Rezeki Saya Kini Lebih Berkat Selepas Berhijrah

Berbicara soal penghijrahan ke arah yang lebih baik, Lufya Omar mengakui bahawa rezekinya dalam industri seni menerusi bidang lakonan tidak terjejas selain menjelaskan bahawa tawaran lakonan sentiasa ada malah turut sesuai dengan penampilannya kini.

“Alhamdulillah, selepas mengambil masa berehat, sekarang saya kembali aktif dalam bidang lakonan yang menawarkan watak dan jalan cerita yang bersesuaian. Sehingga hari saya masih mampu teruskan kehidupan dengan baik. Bagi saya, apa yang saya peroleh hari ini lebih berkat dan dan saya bahagia”

“Sebelum ini saya pernah umum berhenti dari nyanyian kerana saya masih rasa sangsi. Mudah-mudahan keputusan yang saya buat itu tepat dan saya mampu kekalkan pendirian itu. Setakat ini saya sangat bersyukur tidak pernah dilemparkan kata-kata negatif malah peminat memberi semangat dan dorongan kepada saya untuk terus membuat perubahan,” jelasnya kepada Sinar Harian.

Enggan berkongsikan mengenai perubahannya dengan lebih lanjut, Lufya memberitahu perkara tersebut hanya mampu difahami oleh dirinya sendiri selain menyatakan bahawa perubahan ikhlas dan usaha menambahkan ilmu setiap hari mampu membuatkan sesuatu penghijrahan itu lebih bermakna. (rtky/s)


Keith Foo Akui Sudah Kahwin Tahun Lalu

Sebelum ini, pelakon tampan Keith Foo menyatakan bahawa dia sebenarnya mahu berkahwin dengan pilihan hatinya, Kim Raymond pada tahun lalu lagi dan sebenarnya, perkara itu sudah pun terlaksana namun tidak dikongsikan kepada umum secara meluas.

Melalui laporan BH Online, perkara itu didedahkan sendiri oleh pelakon lelaki tersebut di dalam majalah fesyen. Selain itu, pasangan ini dijangka akan diraikan pada penghujung tahun ini di Gemas, Negeri Sembilan.

“Ya, kami sudah kahwin. Tetapi tiada majlis. Kami hanya daftarkan perkahwinan sahaja, semuanya dilakukan tahun lalu,” jelasnya kepada majalah tersebut. Bagaimanapun, usaha untuk mendapatkan jawapan yang keluar daripada mulut empunya badan masih lagi tidak berjawab.

Mengapa pelakon itu tidak mahu mendedahkan serta berkongsi perkara yang baik itu masih lagi menjadi tanda tanya. Apa pun, pastinya Keith mempunyai jawapan dan sebab tersendiri di atas tindakannya itu. Kami kongsikan gambar Keith Foo dan isterinya bercuti di Eropah bersama-sama. Enjoice! (rtky/s)


Nora Danish Berusaha Untuk Jadi Ibu Terbaik

Bagaikan tiada penghujung, nama Nora Danish bagaikan tidak pernah lekang daripada menjadi bahan kontroversi. Selain kisah peribadinya bersama bekas kekasih, Nora juga turut dikatakan mengabaikan tanggungjawabnya sebagai ibu terhadap anaknya, Rayqal.

“Siapa tidak sayang anak? Sebagai ibu, kalau boleh setiap masa asaya mahu berada di sisi Rayqal dan tidak mahu berkongsi kasih sayang ini dengan sesiapa pun. Tapi saya terpaksa akur kerana dia juga masih ada bapa dan datuk serta nenek yang amat menyayangi Rayqal”

“Jadi saya harus bergilir-gilir dengan mereka. Tiga hari Rayqal bersama saya, lima hari di rumah datuk dan neneknya manakala tigak hari lagi bersama Jejai. Sebagai cucu sulung, Rayqal menjadi kesayangan ibu dan bapa mentua saya, mereka terlalu sayang kepadanya”

Pada waktu sama, Rayqal juga seronok bersama mereka kerana rumah datuk dan neneknya lebih luas serta ada sepupu yang hampir sebaya tinggal bersamanya. Jadi Rayqal tidak sunyi di sana. Ibu mentua saya seorag yang sangat baik jadi saya perlu balas budinya”

“Saya bukan menggunakan Rayqal untuk memancing mereka, Rayqal adalah cucu mereka. Jadi mentua turut mempunyai hak ke atas Rayqal. Mungkin orang tidak perasan, sebenarnya sudah lama saya cuba menjauhkan diri daripada keluarga mentua”

“Saya mengelak daripada terlalu kerap menghadiri acara yang dianjurkan mereka kerana tidak mahu dituduh masih mengharapkan keluarga mentua. Orang tidak perasan semua itu, tetapi mereka terus menerus menghentam saya sehingga ibu saya turut diheret sama. Itu yang menyebabkan saya bertambah sedih,” jelas Nora kepada Berita Harian.

Jujurnya, Nora ada pilihan untuk terus melayan haters atau terus fokus pada apa yang diusahakan ketika ini. Akhirnya nanti, hanya diri sendiri tahu apa yang benar. Semakin dilayan kritikan, semakin lambat langkah Nora untuk terus ke hadapan. Apa pun, terpulang kepada empunya diri untuk terus tenggelam melayan perkara negatif atau terus tumpukan perhatian untuk masa hadapan. (rtky/s)


Abam Bocey Serius Cari Calon Isteri

Mengakui berkenalan dengan beberapa wanita dan turut berniat menjadikan mereka isteri, Abam Bocey bagaimanapun dalam masa yang sama turut makan hati apabila ada wanita yang berkenalan dengan dirinnya hanyalah kerana atas status Abam yang bergelar selebriti.

“Saya ada berkenalan dengan beberapa wanita dan memang berniat untuk dijadikan teman wanita sekaligus calon isteri. Apabila saya membawa mereka ke rumah bertemu ibu, mereka seperti kurang mesra dan lebih banyak buat hal sendiri, sedangkan niat saya kalau boleh biarlah mereka lebih rapat dengan ibu dan boleh jadi penemannya ketika saya sibuk”

“Sedih juga dengan keadaan itu, namun saya tidak akan berputus asa walaupun perkenalan ada yang bertahan tiga hari saja,” jelas Abam kepada Harian Metro selain menyatakan bahawa dia tidak akan menjadi kurus kerana mahu mengekalkan jenamanya melalui tubuh badan gempal.

Buat Abam, bersabarlah. Mungkin jodoh Abam akan hadir ketika masa yang tidak dijangka-jangka. Lambat laun pasti ada wanita ikhlas yang turut berniat menjadikan Abam sebagai suami. (rtky/s)


A. Aida Upah Bodyguard Demi Keselamatan Diri, Elak Perkara Tidak Diingini Berlaku

Setelah menerima mesej berbaur lucah daripada individu yang tidak dikenali di Facebook sejak beberapa tahun lalu, penerbit dan pelakon A.Aida mengambil keputusan untuk mengupah pengawal keselamatan demi mengelakkan perkara yang tidak diingini berlaku.

BACA: A.Aida Tidak Mahu Ada Kaitan Dengan Bekas Suami, Sah Bercerai Talak Dua

“Sudah beberapa tahun juga saya terima mesej gangguan seksual seperti gambar yang tidak sepatutnya menerusi ruangan mesej di laman sosial Facebook. Ada suatu masa individu itu menghantar gambar dan mesej hampir setiap hari”

“Saya bimbang juga, namun setakat ini saya belum buat sebarang laporan polis kerana belum benar-benar mengancam keselamatan saya. Sejak itu juga saya ambil khidmat pengawal peribadi untuk menjaga saya ketika berada di luar”

“Sekurang-kurangnya bila ada pengawal peribadi saya tidak risau tentang keselamatan selain dapat mengelakkan perkara yang tidak diingini berlaku,” jelasnya kepada mStar Online selain dia turut bersyukur terhadap rezeki yang dilimpahkannya ketika ini. (rtky/s)


Uqasha Senrose Nafi Berkunjung Ke Kelab Malam Tanpa Hijab

Bukan pertama kali sebenarnya kami dengar khabar angin tentang Uqasha Senrose dan kononnya beliau tidak tetap pendirian dalam bertudung. Ada yang mengatakan pelakon ini sekadar memakai hijab di hadapan kamera namun membukanya jika keluar bersama kawan kawan.

Terbaru, ada pula sumber yang mengatakan Uqasha Senrose berkunjung ke kelab hiburan tanpa mengenakan tudung tetapi hanya bertopi. Berat juga khabar angin yang melanda diri selebriti ini.

“Saya belum gila lagi nak buat perkara macam itu. Pergi kelab malam pun tak pernah, apatah lagi nak ke tempat itu tanpa tudung. Ia satu tuduhan yang tidak masuk akal. Bukan saya orangnya. Saya tak tahu apa-apa tentang isu ini,” jelas Uqasha Senrose kepada mStar Online.

Beliau ditemui media ketika pelancaran Uqasha Senrose Collection yang merupakan cabang perniagaan yang dicuba pelakon ini untuk memajukan dirinya.

“Sejak berhijab, ramai yang bertanya cara saya memakai tudung selain ditawarkan menjadi duta produk muslimah. Jadi saya fikir, daripada menjadi duta produk orang lain, lebih baik saya punyai jenama tudung sendiri,” tambahnya lagi. (rtky/m)


Pelakon Baru Tidak Menyesal Tumbuk Asfan

Baru-baru ini, seorang pelakon baru, Bil Azali telah bertindak menumbuk abang iparnya sendiri gara-gara kerana mengabaikan tanggungjawab sebagai suami kepada kakaknya malah Bil sendiri mengakui tidak menyesal dengan apa yang dilakukanya itu.

“Memang saya tumbuk muka dan badan Asfan pada Sabtu lalu. Jujurnya benda itu berlaku di luar jangkaan saya sendiri. Tapi bila iman dan kesabaran sudah dicabar, saya terus hilang kawalan. Sebelum terjadi perkara itu, saya masih okey lagi dengan Asfan dan adalah kami berbual-bual”

“Manusia biasa seperti saya ada tahap kesabarannya, tapi bila iman dan sabar saya sudah dicabar sejak dua tiga tahun lamanya maka ia akan jadi macam inilah. Saya jenis yang susah nak sentuh orang apatah lagi nak cari pasal, tapi bila sudah dijentik, jadi macam inilah”

“Cukup sekadar saya katakan ia terlalu peribadi untuk diberitahu kepada umum. Saya tak nak nanti ia akan mendatangkan malu pada Asfan bila dia disoal benda yang sama. Saya tak mahu tutup periuk nasi dia. Ini masalah dalaman keluarga jadi saya perlu fikirkan dari banyak segi,” katanya kepada Utusan Malaysia.

Selain itu, tambah Bil lagi, keluarganya juga tidak menghalang perbuatannya itu dan mengakui jika mengikut undang-undang, dia sememangnya bersalah. Bagaimanapun, ia juga sebagai salah satu langkah peringatan kepada penyanyi Asfan agar kembali membahagiakan keluarga. (rtky/s)


Lisa Surihani Nafi Laporan Sudah Bersalin

Macam macam cara orang lakukan di internet untuk menjadi cepat popular dan sebarkan berita palsu nampaknya menjadi pilihan ramai sejak akhir akhir ini. Selebriti antara yang sering menjadi popular taktik kotor ini.

Terbaru menerusi kemaskini terbaru di Instagram, Lisa Surihani tampil menjelaskan satu khabar angin yang disebarkan individu tidak bertanggungjawab yang mendakwa dirinya kini sudah selamat bersalin — lengkap dengan gambar bayi pasangan itu lagi katanya.

BACA: Gambar Di Sekitar Majlis Baby Shower Lisa Surihani, Yusry KRU

“Harap maklum, berita yang cuba disebarkan ini tidak sahih, tidak tepat dan tidak benar. Walaupun headline ditulis dengan soalan, ia cukup sebagai satu taktik blogger supaya orang click untuk mereka capai hits yang diingini”

“Baik saya ataupun Yusry belum lagi umumkan apa2, saya masih belum bersalin buat masa ini. Terima kasih ke atas sokongan anda semua, cuma ada beberapa saudara dan rakan yang terpedaya, saya cuma nak terangkan perkara sebenar”

“Doakan supaya semua dipermudahkan dan berjalan dengan lancar ya?” tulis Lisa Surihani yang tampil menjelaskan perkara sebenar.

Tidak manis sebenarnya untuk sebarkan perkara sebegini ini kerana ianya akan kelirukan rakan rakan dan ahli keluarga terdekat yang sememangnya menantikan berita baik dari pasangan ini. Kita doakan yang baik baik sahaja ya. (rtky/m)


Ashraf Muslim Abadi Detik Detik Bahagia Bersama Keluarga

Bermula dengan kontroversi mengenai pernikahan bersama isteri kedua kemudian ditambah pula dengan pelbagai lagi rentetan cerita mengenai pasangan ini, kini apa yang terzahir melalui gambar oleh Photolicius ini bagaikan bukti bahawa keluarga Ashraf Muslim kini semakin utuh.

Malah apa yang lebih menggembirakan, Ashraf bakal dikurniakan dua cahaya mata, seorang bersama isteri pertamanya, Noor Dayana dan juga isteri keduanya, Wan Sakinah. Malah, melalui komen daripada peminat juga ternyata mereka berkongsi kegembiraan atas berita tersebut.

“Bagi saya biarlah mereka nak bercakap, ini hal keluarga saya dan ia tidak boleh dikongsikan dengan orang lain tapi kalau mereka masih mahu bercakap saya tidak boleh berbuat apa-apa tapi yang berdosanya mereka”

“Kalau saya jelaskan perkara sebenar pun tidak ada guna kerana mereka masih akan bercakap perkara yang buruk. Yang penting saya perlu didik keluarga saya supaya lebih bersabar dan perlu faham kerana mereka bersama selebriti yang sering ditembak sana-sini,” kata Ashraf sebelum ini. (rtky/s)


Remy Ishak Anggap Nad Zainal Sebagai Rakan Kerja

Nama Remy Ishak baru-baru ini turut terpalit dengan kontroversi melibatkan Nad Zainal apabila pelakon wanita berkenaan didakwa menyukai Remy melalui pendedahan oleh bekas pengurus Nad sebelum ini.

“Saya melihat perkara ini sebagai sesuatu yang biasa dalam industri di mana orang saling dihubungkaitkan. Tapi bagi saya, sebenarnya tak sepatutlah bila orang yang bermasalah itu mengaitkan orang lain dalam perkara ini. Pada saya, ini soal profesionalisme dan perkara ini tidak sepatutnya berlaku”

“Apa yang bekas pengurus dia cakap itu tidak ada apa-apalah. Saya tak berani nak cakap orang itu fitnah sebab saya sendiri tak berada dalam situasi. Tapi jika dia ada cerita tentang isi hati dan sebagainya, perkara itu di luar bidang kuasa saya”

“Walaubagaimanapun, perkara itu memang tidak pernah berlaku (Nad luah perasaan) sepanjang saya bekerja dengannya sebanyak dua kali,” jelas Remy kepada Tonton Extra selain menjelaskan bahawa mereka berdua menyifatkan gosip Nad meminati Remy itu sebagai sesuatu yang lucu. (rtky/s)


Elizabeth Tan Tidak Perlu Kontroversi Untuk Kekal Popular Dalam Industri

Kontroversi yang melanda pelantun lagu Knock Knock, Elizabeth Tan baru-baru ini membuatkan namanya menjadi trending buat seketika. Bagaimanapun kontroversi ini membuatkan dirinya terkejut seketika dan tidak menyangkakan sama sekali akan berlaku kepada dirinya.

Jelasnya lagi, secara jujurnya dia mengakui tidak perlu melibatkan gosip untuk menaikkan nama seseorang artis itu sebaliknya terus berkarya dengan cemerlang supaya nama sentiasa disebut-sebut oleh peminat.

“Tidak perlu untuk melibatkan gosip untuk kekal lama dalam industri dan saya sendiri memang tidak sukakan gosip. Perkara yang melanda saya sebelum ini ialah paling teruk dan saya ada bercakap dengan Adira mengenai hal itu”

“Sememangnya saya tidak bersalah. Hubungan saya dan Adira pun baik,” katanya yang akan cuba untuk mengelakkan daripada terjerumus dalam kontroversi di masa akan datang.

Dia juga memberitahu ada segelintir pihak yang cuba menjalinkan hubungan cinta dengan dirinya, akan tetapi dia menolak secara baik dan lebih selesa untuk menjadi seorang yang profesional.

“Ada yang cuba tetapi saya tidak layan dan hanya lebih suka untuk bercakap mengenai soal kerja sahaja. Banyak perkara yang perlu saya kejar sebelum berfikir mengenai perkara tersebut,” ujar Elizabeth Tan lagi yang buat pertama kalinya berlakon dalam filem berjudul Usop Wilcha Meghonjang Makhluk Muzium yang bermula pada 3 September ini. (rtky/h)


Freddie Fernandez: Selebriti Jangan Campur Urusan Politik Negara

Melihatkan beberapa barisan selebriti tempatan yang mula bersuara demi menegakkan suara dan juga pendapat mereka, Presiden Karyawan, Datuk Freddie Fernandez memberitahu bahawa golongan tersebut perlu lebih berhati-hati membuat kenyataan.

“Artis seharusnya berfikir dulu sebelum mengeluarkan kenyataan agar tidak kelihatan kurang bijak. Lagipun tidak kena pada tempat untuk artis mengulas mengenai isu politik. Malah, dia sendiri berada di Taiwan dan tidak tahu apa yang berlaku di Malaysia”

“Saya sendiri pun tidak tahu siapa yang dia wakili kerana realitinya dia tidak berada di sini. Banyak yang pihak kerajaan laburkan dalam industri kreatif dan jangan hanya fokus kepada keburukan semata-mata,” jelas Freddie kepada BH Online.

Baru-baru ini, Soo Wincci telah menyuarakan pendapatnya melalui video mengenai ketidakpuasan hati terhadap corak pemerintahan Perdana Menteri, Datuk Seri Najib Razak serta mendesak PM untuk meletak jawatan. Selain itu, dia juga turut bersedia dengan tindakan terhadap apa yang dilakukannya itu. (rtky/s)


Akim Ahmad Mahu Stacy Dalam Islam Sebelum Kahwin

Demi menyatakan rasa cinta yang utuh dan sejati kepada bakal isterinya nanti, Akim Ahmad memberitahu bahawa pengorbanan Stacy memeluk Islam akan mengingatkan dia dan melarikan pandangannya daripada melihat wanita cantik yang lain.

“Walaupun saya tahu pengorbanan yang dibuat bukan untuk saya, tetapi saya menganggap kesanggupannya memeluk agama Islam ada kaitan dengan saya. Pengorbanan itu akan mengingatkan dan melarikan pandangan saya terhadap wanita-wanita cantik (yang berada di sekelilingnya).

“Nak cakap tentang jaminan saya kepadanya, saya tak berani kerana saya hanyalah manusia biasa,” jelasnya kepada mStar Online. Bagaimanapun, menurut Akim, dia mahu memberi ruang kepada Stacy untuk mendalami Islam sebelum berkahwin.

“Saya mahu memberi ruang buat Stacy mendalami Islam dahulu sebelum merancang ke arah itu. Nak ikutkan sekarang saya nak kahwin. Tetapi saya mahu beri masa dan ruang kepada dia. Alhamdulillah, selain memberi semangat dan motivasi, saya ada datang ke rumahnya solat bersama,” kata Akim lagi. (rtky/s)


Nora Danish Nafi Kembali Bercinta Dengan Nedim

Tidak menafikan akan bercinta semula bersama Nedim (jika ada jodoh), Nora Danish dalam masa yang sama menjelaskan bahawa buat ketika ini dia lebih selesa solo atau seperti yang Nora pernah katakan sebelum ini – cinta tak semestinya memiliki. Ini quote dari filem mana ya?

“Benar kami ada keluar bersama kerana kami masih bersahabat baik. Masing-masing sudah dewasa dan boleh berfikir secara matang. Seandainya ada jodoh, kami akan bercinta semula. Namun, buat masa ini saya lebih selesa begini”

“Seperti yang saya jelaskan sebelum ini, cinta tak semestinya memiliki. Kami putus bukan kerana kehadiran orang ketiga tetapi disebabkan ada perkara yang perlu kami selesaikan dulu,” jelas ibu tunggal ini kepada BH Online.

Nora Danish ditemui pihak media di tayangan perdana filem terbaru, Polis Evo semalam.

Selain itu, tambah Nora yang mengakui namanya kini sering diburukkan di pelbagai platform sosial yang lain, dia menjelaskan bahawa perkara tersebut tidak menjejaskn langsung dirinya selain turut tenang dengan apa yang melandanya ketika ini. (rtky/s)


Rita Rudaini Mengamuk Dengan Datin Dalam Kapal Terbang

Tidak berpuas hati dengan sikap seorang wanita berpangkat Datin seperti yang didakwa Rita Rudaini ketika menaiki penerbangan pulang dari kota London, dia telah berkongsi perkara berkenaan di akaun Instagram miliknya.

Menurut Rita di Instagram, semuanya bermula apabila anaknya tertendang kerusi hadapan ketika sedang tidur namun perkara tersebut telah membuatkan wanita berpangkat Datin berkenaan naik angin dan bertindak menaikkan suara kepada pelakon tersebut.

Menceritakan dengan panjang lebar perkara berkenaan dan meluahkan rasa tidak puas hatinya, rata-rata peminat Rita menyokong tindakannya yang tidak membalas kembali apabila ditengking oleh wanita berkenaan malah ada juga peminat yang turut terikut emosi situasi itu.

Apa yang lebih penting, Rita dan anaknya selamat sampai. Mungkin apa yang terjadi boleh juga dijadikan pengajaran kepada orang lain. Tidak sabar kami nantikan perjalanan seterusnya Rita bersama anak-anak. (rtky/s)


Soo Wincci Desak PM Meletak Jawatan, Sedia Terima Padah

Demi generasi masa hadapan, Soo Wincci sanggup menganggung akibat tindakannya memuatnaik video yang mendesak Perdana Menteri, Datuk Seri Najib Razak meletak jawatan. Malah menurut penyanyi ini lagi, dia berani bertindak sedemikian kerana mahu menjadi wakil buat rakyat yang menentang pentadbiran perdana menteri.

”Sebelum memuat turun video berkenaan, saya sudah bersiap sedia dengan segala risiko yang bakal diterima. Andai kata nama saya disekat di mana-mana saluran media, saya akur dengan perkara itu. Andai kata perjalan kerjaya saya menjadi sukar di negara sendiri, tidak mengapa. Saya akan terus berusaha dalam cara saya yang tersendiri”

”Apa yang dibuat bukan untuk kesenangan saya, tetapi demi generasi kita pada masa akan datang,” jelasnya kepada mStar Online sambil menyatakan dia bersedia jika dilucut taraf kerakyatan.

Untuk pengetahuan anda, pada 30 Ogos lalu, Wincci telah memuat naik klip video perhimpunan Bersih 4.0 yang berlangsung pada Sabtu lalu serta luahan rasanya yang terharu melihat sebahagian masyarakat yang turun padang menyertai perhimpunan berkenaan.

Pada masa sama, dia turut mendesak Najib meletak jawatan segera memandangkan sudah lama perdana menteri itu mentadbir negara selain begitu selesa dengan kedudukannya sekarang. (rtky/s)


Juliana Evans Elak Berkahwin Dengan Pemain Bola Sepak

Pernah digosipkan bercinta dengan Sam Bunkfaec dan juga Zizan Razak satu ketika dahulu, Juliana Evans menjelaskan bahawa dia sebenarnya masih belum terfikir soal kahwin selain menolak untuk bercinta dengan pemain bola sepak.

“Tidak timbul isu saya punya teman istimewa dalam kalangan pemain bola sepak. kehadiran saya menyaksikan perlawanan itu hanyalah kebetulan. Saya pun baru dua kali berpeluang menyaksikan perlawanan mereka. Isteri pemain JDT, Safiq Rahim adalah kawan saya”

“Kalau boleh saya elak bercinta dengan pemain bola sepak. Yelah, macam-macam cerita yang kita dengar mengenai mereka. Apa pun saya tidak berani cakap lebih-lebih kerana soal jodoh serahkan kepada Allah SWT,” jelasnya kepada Harian Metro.

Berbicara mengenai pilihan hati begini, teringat kami satu masa dulu, Dato’ Siti pernah menyatakan bahawa dia tidak sukakan lelaki bermisai dan suaminya kini bukan main bermisai lagi. Gurau saja. Apa pun, semoga satu hari nanti Juliana Evans akan berjumpa jodoh yang secocok dan sepadan dengannya. (rtky/s)


Tomok Bersyukur Isteri Kini Sudah Berhijab, Harap Penghijrahan Berterusan

Melalui perkongsian gambar terbaru di akaun Instagram miliknya semalam, Tomok telah berkongsikan gambar isterinya yang kini sudah pun mengenakan hijab sepenuhnya. Malah, menurut Tomok, dia sangat gembira dengan perkara tersebut ketika dihubungi Rotikaya.

“Dia mula bertudung mulai semalam. Alhamdulillah, terbuka pintu hati dia untuk bertudung dan saya sangat-sangat gembira dengan perkara ini. Maklumlah, perkara inikan adalah satu kewajiban dan saya berharap penghijrahan ini adalah berterusan,” jelas Tomok mengenai perkara berkenaan.

Tambah Tomok, hari ini (1 September) juga merupakan hari lahir isterinya yang tercinta itu dan mereka meluangkan masa bersama-sama. Selain itu, penghijrahan isteri Tomok itu juga diiringi ucapan tahniah di Instagram selain turut mendoakan kebahagiaan pasangan ini.

Buat isteri Tomok, selamat menyambut hari lahir dan semoga perjalanan keluarga anda dipermudahkan dan dilimpahkan rezeki yang tidak henti-henti. (rtky/s)


Sharnaaz Ahmad Tidak Suka Privasi Diganggu

Ketika ini, hubungan Sharnaaz Ahmad dan juga kakak kepada Neelofa, Noor Nabila sedang hangat diperkatakan. Mengakui tidak gemar kisah cinta diajukan kepadanya, Sharnaaz dalam masa yang sama menyatakan dia kini tidak mempunyai sebarang hubungan istimewa dengan Nabila.

“Tidak. Kalau mahu bertanya soal peribadi dan lebih-lebih lagi cinta, saya tidak mahu komen. Setakat ini, saya memang tiada hubungan istimewa dengan mana-mana wanita. Saya memilih untuk tidak mengulas lanjut kerana berasakan perkara sebegini sepatutnya tidak diperbesarkan”

“Pada saya, sekarang terlalu ramai peminat yang kolot pemikiran. Kalau seseorang artis itu buat sesuatu yang mana melibatkan hal privasi, mengapa perlu menyibuk? Masing-masing ada hidup sendiri,” jelasnya kepada Kosmo! mengenai gosip yang melandanya.

Selain itu, dia juga menyifatkan bahawa apa yang dikongsikan oleh Nabila di akaun laman sosial wanita berkenaan adalah hak Nabila dan menyifatkan perkara itu sebagai privasi Nabila sendiri.

“Bagi saya, kehadiran keluarga di sisi yang sentiasa ada pada saat sukar dan gembira merupakan perkara paling indah yang saya dapat sempena ulang tahun kelahiran baru-baru ini. Sebab itu saya kata, hidup saya adalah privasi saya. Selain hidup sendiri, keluarga adalah keutamaan dalam segala perkara,” katanya. (rtky/s)


Qi Razali Dan Nelydia Senrose Tidak Putus Cinta

Baru-baru ini, heboh juga diperkatakan mengenai pasangan ini yang mendakwa telah pun putus cinta malah peminat juga turut sama berdoa agar perkara tersebut tidak berlaku. Bagaimanapun, penjelasan Qi Razali baru-baru ini menjawab persoalan tersebut.

“Hahaha… jujurnya kami okey saja. Status di Twitter itu hanyalah kata-kata biasa sahaja. Tiada kaitan dengan hubungan kami. Saya harap twit tersebut tidak dispekulasikan. Kalau fikir balik, takkan setiap status di Twitter kita nak buat penjelasan,” jelasnya kepada mStar Online.

Sebelum ini, Qi dan juga Nelydia Senrose telah memuatnaik gambar dan juga tweet seperti memberi gambaran bagaikan hubungan mereka retak menanti belah. Bagaimanapun penjelasan Qi ini mampu menjawab persoalan peminat.

Tambah Qi, ketika ini tidak memberi kesan kepada mereka berdua malah ketik ini masih meneruskan hidup seperti pasangan lain. Apa pun, semoga semuanya baik baik belaka untuk pasangan ini. (rtky/s)


Sleeq Nafi Berpecah Sebab Isteri

Khabar angin bahawa kumpulan ini akan berpecah sedang kencang bertiup namun apa yang lebih mengejutkan, ada yang mendakwa punca utama kumpulan Sleeq berpecah dan bergaduh adalah kerana isteri masing-masing. Bagaimanapun, Alif Sleeq menjelaskan perkara sebenar melalui temuramah bersama Utusan Malaysia.

“Benar #1 adalah single terakhir dari Sleeq, malah saya juga akan menukar nama saya kepada ALIF sahaja selepas ini. Tiada lagi Sleeq di belakang nama saya. Namun bab kerana isteri kami bergaduh sampai bubarkan Sleeq memang tidak benar”

“Apa yang menyebabkan kami pergi arah bertentangan kini adalah disebabkan komitmen masing-masing. Saya anggap ini perkara biasa, cuma selepas ini tiada lagi Sleeq memandangkan saya akan meneruskan karier nyanyian secara solo manakala Syarif pula akan memberi tumpuan buat perniagaannya di Singapura”

“Kalau mahu kata perkahwinan juga sebagai perpecahan kami, saya tidak mahu nafikan. Namun secara positifnya bila sudah berkahwin kami tahu tanggungjawab masing-masing dalam memastikan sumber kewangan kami kukuh, jadi ini adalah cara terbaik buat kami ketika ini,” jelasnya.

Jadi anak-anak muda sekalian yang meminati Sleeq, nampaknya kumpulan kesayangan anda akan berkubur. Perjuangan selama 10 tahun sebagai satu kumpulan nampaknya terpaksa ditolak tepi atas dasar survival selepas mendirikan rumah tangga. (rtky/s)


Kakak Penguat Semangat Untuk Chacha Maembong Hadapi Cemuhan

Tidak mahu berselindung, Chacha Maembong mengakui malu keranca sering dijadikan bahan cemuhan kerana tidak melalui alam persekolahan seperti remaja lain malah perkara itu turut menjadikan dirinya berasa rendah diri untuk bergaul dengan rakan-rakan terutama rakan baru.

“Sebenarnya Chacha juga malu dan rendah diri apabila duduk dengan rakan-rakan yang kebanyakannya bersekolah. Ada juga yang perli-perli dan kata macam-macam hingga membuatkan saya sedih. Setiap kali perkara itu berlaku pasti saya akan rasa down”

“Mereka semua tidak tahu hidup saya dan kenapa saya tidak bersekolah. Kakak saya Yaya dan Emma banyak beri sokongan supaya saya tidak terlalu sedih. Mereka suruh saya masuk telinga kiri dan keluar telinga kanan sahaja.

“Pada saya kebijakkan antara belajar secara home school dengan si sekolah sama sahaja tiada beza pun,” jelasnya kepada mStar Online.

Walaupun Chacha tidak menempuhi alam persekolahan, dia sebaliknya mengambil inisiatif untuk belajar secara persendirian dan berjaya mengambil Sijil Pelajaran Malaysia (SPM) ketika berusia 17 tahun. (rtky/s)


Mia Sara Bersyukur Dengan Rezeki Diterimanya

Tidak mahu mendabik dada dan meninggi diri, Mia Sara mengakui dirinya sangat bersyukur kerana mempunyai peluang yang luas dalam bidang lakonan selain mampu menjana pendapatan sendiri di kala usia 10 tahun.

BACA: Mia Sara Dedah Dibuli & Kena Pukul Kerana Jadi Artis

“Mia pun tidak sangka pada usia kecil-kecil ini, Mia sudah dapat pergi ke sana sini disebabkan berlakon. Paling seronok pengalaman Mia berlakon dalam drama komedi Strawberi dan Karipap apabila dapat ke Australia. Jangan pula ingat, apabila Mia dapat pergi ke sana sini itu, Mia ni dah berlagak pula dengan orang lain”

“Mia rasa bersyukur sahaja dan mungkin ini rezeki Mia,” katanya kepada Sinar Harian selain menjelaskan dia tidak bimbang dengan kehadiran pelakon kanak-kanak dan menyifatkan perkara tersebut tidak mmendatangkan masalah kepadanya.

“Mia ok sahaja sebab kalau ada ramai pelakon baru, lagi banyak kawan Mia. Mia juga tidak merasakan kehadiran mereka itu satu persaingan bagi Mia,” jelasnya.

Selain itu, menurut Mia, ketika berada di awal musim persekolahan, dia mengakui sering diejek rakan-rakan kerana berlakon namun lama-kelamaan dia menganggap perkara tersebut hanya sebagai gurauan. (rtky/s)


Hairul Azreen Anggap Percutian Sebagai Upah Kerja Keras

Baru-baru ini, pasangan merpati sejoli lagi bahagia, Hairul Azreen dan Hanis Zalikha telah berkongsi kegembiraan meluangkan masa bersama bermadu kasih dan berbulan madu di kepulauan Bora Bora. Umum mengetahui bahawa tempat penginapan mereka ini juga bukan calang-calang harganya.

BACA: Gambar Percutian Mewah Hanis Zalikha, Hairul Azreen Di Kepulauan Bora Bora

Menurut Hairul, apa yang dilihat oleh orang ramai tersebut merupakan hasil titik peluhnya dan simpanannya sendiri malah dalam masa yang sama mendedahkan, percutian mereka itu sememangnya menjadi impian mereka berdua.

“Kami tak ditaja langsung sebaliknya menggunakan duit sendiri. Ini ‘upah’ terhadap kerja kerja keras saya selama ini. Saya bukan orang yang boros dan suka keluar ke sana sini. Setiap sen yang diperoleh, saya simpan,” jelasnya kepada Harian Metro.

Selain itu, Hairul juga menyatakan bahawa sepanjang mereka bercuti di sana, mereka menghabiskan masa berdua selain turut sempat mencuba pelbagai aktiviti yang ada di sana malah perkongsian gambar mereka di Instagram juga mendapat pujian daripada peminat kerana terlalu manis katanya. (rtky/s)


Fasha Sandha Serah Rezeki Terima Cahaya Mata Pada Allah

Kehadiran dua cahaya mata di dalam kehidupannya kini sememangnya memberi sinar yang cukup bahagia kepada Fasha Sandha, namun dalam masa yang sama, sebenarnya sang suami mahu menambah anak lagi.

“Sebenarnya suami memang mahu menambah anak lagi tapi saya sahaja yang belum bersedia. Kalau boleh saya mahu menjarakkan sedikit memandangkan usia mereka rapat. Tapi semua saya serahkan kepada Allah. Jika ada rezeki mempunyai anak lagi (waktu terdekat) saya terima”

“Kalau lambat pun tak kisah memandangkan saya sudah memiliki anak,” jelas Fasha kepada Utusan Malaysia sambil memberitahu dia tetap mengutamakan kepentingan keluarga berbanding perkara lain apatah lagi anak keduanya masih lagi menyusu badan.

Selain mengakui jadual kerjanya yang padat, Fasha juga menyatakan bahawa sebenarnya untuk meninggalkan rumah bukan sesuatu yang mudah kerana perlu melayan kerenah cahaya matanya agar tidak meragam apabila dia keluar ke lokasi penggambaran.

Semoga keluarga bahagia ini akan terus bertambah serinya dan yang paling penting, Fasha bijak membahagikan masa bersama keluarga tersayang. Jika bertambah lagi ahli keluarga nanti, pasti lebih meriah, bukan? (rtky/s)


Ariz Forteen Dan Zulin Aziz Hairan Peminat Berubah Fikiran

Jika sebelum ini ada peminat yang sanggup menuduh Zulin Aziz telah menggunakan khidmat bomoh semata-mata untuk memenangi hati Ariz Forteen, kini segalanya berubah apabila lebih ramai peminat mendoakan mereka bahagia bersama dan cepat disatukan sebagai suami isteri.

“Bayangkan daripada tak suka, benci dan mengecam kemudian kami disuruh kahwin. Bukankah seputar 360 darjah terbaliknya? Kalau nak tahu, setiap video atau gambar yang kami muat naik dalam laman sosial, pasti akan ada perkataan kahwin itu di ruangan komen”

“Saya dan Ariz jadi hairan macam mana mereka boleh berubah fikiran pula sedangkan awal-awal dulu bukan main mengecam kami berkawan,” kata Zulin kepada Utusan Malaysia sambil menyatakan dia menerima ‘restu’ peminat itu kini kerana menganggap lebih baik daripada menerima kecaman negatif.

Bagaimanapun, bagi Ariz mereka hanya sekadar berkawan dan oleh kerana mereka sering dilihat bersama menyebabkan ramai yang menyatakan mereka bercinta. Kawan atau bercinta, semoga hubungan Ariz dan Zulin akan diakhiri dengan sesuatu yang positif. (rtky/s)


Nad Zainal Ambil Iktibar Kontroversi, Lebih Berhati Hati

Baru-baru ini, kecoh di sosial media mengenai perilaku Nad Zainal yang dikatakan tidak melayan anak yatim selain turut didedahkan perkara yang mengaibkan bersama kekasihnya oleh bekas pengurusanya sendiri.

Tidak mudah melatah, Nad mengambil pendekatan untuk berdiam diri namun dalam masa yang sama turut terkilan kerana perkara tersebut turut mengheret maruah keluarganya dan juga kekasihnya ketika ini.

“Kata-kata yang dilemparkan itu cukup mengaibkan, tetapi saya tidak mahu memikirkannya sangat. Bagi saya, orang yang sedang marah, tentu mahu menjatuhkan orang lain. Saya terima secara positif. Biarkanlah. Apabila isu ini diperkatakan, orang pertama yang saya ingat adalah ibu bapa”

“Saya kesal kerana mereka turut terheret sama. Saya yang berbuat silap, mengapa tidak hanya saya yang dihentam? Jangan kaitkan ibu bapa saya. Saya risaukan mereka. Alhamdulullah mereka tahu apa yang saya lakukan. Saya serik dan akan sentiasa berhati-hati kerana tidak mahu isu seperti ini timbul lagi”

“Saya bersukur kerana baik dan buruk, keluarga tetap akan menerima,” jelasnya kepda Berita Harian. Ambillah masa untuk Nad kembali mendekati peminat dan juga memperbetulkan kekurangan. Mungkin ini juga teguran kepada Nad untuk lebih maju dan berhati-hati di masa hadapan. (rtky/s)


Ummi Nazeera Tidak Mahu Terus Dikaitkan Kontroversi Bersama Zizan Razak

Terpalit dengan kontroversi bersama Zizan walaupun hanya keluar makan bersama, Ummi Nazeera melalui Utusan Malaysia menjelaskan bahawa dia dan juga Zizan Razak hanyalah rakan biasa dan tidak ada hubungan istimewa terjalin antara mereka.

“Sebenarnya saya sendiri tidak tahu bagaimana cerita tersebut boleh timbul. Bagi saya, yang diperkatakan oleh orang itu sebagai satu andaian yang tidak menjelaskan apa-apa. Terus terang saya katakan antara saya dan Zizan hanya sekadar kawan industri dan tak lebih daripda itu”

“Tiada sebarang hubungan istimewa antara kami seperti yang diperkatakan sebelum ini. Saya anggap ini benda biasa yang perlu diharungi. Tapi tak perlulah memperbesarkan-besarkan cerita ini lagi,” jelasnya.

Tambah Ummi, dia tidak mahu perkara tersebut diperkatakan kerana mahu terus fokus di dalam kerjayanya selain menyatakan dia tidak akan bercinta sebelum berkahwin seperti apa yang pernah diperkatakan sebelum ini. (rtky/s)


Jue Aziz Bertudung Bukan Untuk Puaskan Hati Orang Ramai

Jue Aziz yang kini sudah pun berhijrah dengan berhijab penuh mengakui bahawa dia malu untuk melihat kembali babak yang dilakonkannya di dalam filem Kapsul lebih-lebih lagi ia melibatkan adegan rogol.

“Skrip filem ini sudah agak lama di tangan, namun ia senyap begitu saja hingga pada tahun 2013, produksi menawarkan kembali watak Fatimah. Sudah tentu saya tidak mahu melepaskannya kerana saya sudah jatuh cinta sejak pertama kali membaca skripnya dulu”

“Walaupun babak membabitkan Fatimah tidak banyak, tetapi ia meninggalkan kesan yang cukup mendalam terutama apabila dirogol oleh tentera Jepun. Sebenarnya saya malu untuk melihat kemabli babak itu kerana ketika penggambaran, saya masih belum bertudung,” jelasnya kepada ruangan sisipan B*Pop oleh Berita Harian.

Selain itu Jue juga menjelaskan bahawa keputusannya untuk bertudung bukanlah mahu memuaskan hati dan menutup mulut orang ramai, namun ia datang daripada keikhlasan hatinya sendiri. Semoga penghijrahan pelakon ini membawa satu dimensi baru kepada kehidupannya. (rtky/s)


Nubhan, Isteri Pilih Amsterdam Untuk Berbulan Madu

Tahniah kepada Nubhan kerana baru sahaja bergelar suami kepada Afifah Hidayah semalam dan jika anda ingin tahu, mereka merancang untuk berbulan madu dan juga bercuti ke Amsterdam, Belanda tidak lama lagi.

Menurut Nubhan, mereka akan ke destinasi tersebut pada awal September ini sebaik sahaja isterinya pulang dari Mesir untuk menguruskan hal pembelajarannya dalam masa terdekat ini.

“Afifah masih lagi belajar dalam bidang perubatan di Mesir dan akan tamat pengajian pada Jun 2016. Sekarang dia bercuti dan semester baharu akan bermula penghujung September. Jadi kami akan gunakan kesempatan yang ada untuk bercuti dan berbulan madu ke Amsterdam”

“Destinasi itu dipilih kerana panoramanya yang cantik dengan seni bina bangunan yang menarik,” kata Nubhan kepada Utusan Malaysia. Semoga perjalanan percutian pasangan ini nanti akan dipermudahkan. Kami kongsikan beberapa lagi gambar sepanjang majlis pernikahan berlangsung semalam. Enjoice!


Hubungan Qi Razali Dan Nelydia Senrose Di Penghujung Jalan?

Bagi peminat pasangan ini, doakanlah yang terbaik buat Qi Razali dan juga Nelydia Senrose kerana khabarnya kini hubungan mereka dikatakan retak menanti belah malah perasaan tersebut bagaikan tergambar di laman sosial mereka.

Melalui muatnaik status di Twitter, Qi menyatakan bahawa situasi yang dihadapi ketika ini adalah sangat menyakitkan namun kehidupan harus diteruskan. Sementara itu, Nelydia juga turut meluahkan perasaan melalui Instagram seperti menggambarkan situasi yang mereka hadapi ketika ini. Komen iklan yang banyak di ruangan komen Instagram pelakon tersebut juga bagai tidak endah dengan perasaan yang dihadapinya ketika ini.

Apa-apa pun yang terjadi di antara mereka, pastinya peminat sentiasa mendoakan yang terbaik atau nantikan sahaja sehari dua, manalah tahu nanti mereka sudah ada gambar bersama kembali. Atau mungkin juga doa ibu bapa Nelydia di Mekah termakbul untuk berjumpa jodoh sebenar. Eh. (rtky/s)


Tujuh Tahun Menjalin Cinta, Nubhan & Afifah Selamat Bergelar Suami Isteri

Tahniah kami ucapkan kepada kepada penyanyi dan juga pelakon, Nubhan yang telah pun selamat bernikah bersama pilihan hati, Afifah Hidayah Ahmad Taufiq dengan sekali lafaz selepas tujuh tahun menjalin cinta. Majlis pernikahan tersebut berlangsung di kediaman keluarga Afifah, di Seremban 2, Negeri Sembilan.

Majlis akad nikah disempurnakan oleh  Hj Wan Nawang bin Hj Wan Sulong yang merupakan Penolong Pendaftar  Nikah Dan Cerai Seremban 2 dan berwalikan bapa pengantin perempuan Hj. Ahmad Tawfek bin Zulkifly dengan nilai mas kahwin sebanyak RM1,000.00.

?Selain mas kahwin Nubhan juga menyerahkan wang hantaran sebanyak RM20,000 berserta 5 dulang hantaran dan dibalas dengan 7 dulang hantaran dari pihak perempuan. Majlis nikah penyanyi dan bekas pelajar Akademi Fantasia 6  diadakan secara tertutup itu hanya dihadiri oleh keluarga kedua belah pihak.?

Sementara majlis bersanding sebelah pihak perempuan akan diadakan esok di Seremban dan pihak lelaki  pula akan diadakan pada 31 Ogos di Juasseh, Negeri Sembilan. Nubhan dan Hidayah telah mengikat pertunangan pada Oktober tahun lepas.

Semoga ikatan yang sah ini bakal membuka pintu rezeki yang lebih luas dan dipermudahkan segala urusan. Kami kongsikan beberapa keping gambar majlis khatam Al-Quran, berinai dan juga majlis pernikahan pasangan ini. Enjoice! (rtky/s)


Bekas Kekasih Tasha Shilla Mahu Dedah Perkara Sebenar Demi Keadilan

Bekas kekasih Tasha Shilla, Hans Wong, yang didakwa menjadi mangsa dalam satu situasi pertelingkahan di kelab malam baru-baru ini. Tidak mahu terus dilihat menjadi pencetus pergaduhan, Hans menyatakan dia mempunyai bukti dalam bentuk rakaman video dan bakal membuat pendedahan mengenai perkara tersebut.

“Saya ada semua bukti berhubung insiden berkenaan dan selepas semua siasatan dilakukan saya sendiri akan dedahkan dalam Instagram saya tentang kebenaran kejadian itu. Saya tidak berbohong malah ramai orang yang melihat kejadian itu termasuk beberapa rakan artis yang turut berada di kelab sama”

“Tujuan saya bukan untuk memburukkan Tasha tetapi saya ingin mencari keadilan kerana saya tidak bersalah dalam hal tersebut. Saya tidak tahu apa motif dia kerana kami sudah lama tidak berjumpa tetapi setiap masalah boleh berbincang secara baik dan bukannya mencetuskan masalah,” jelasnya kepada mStar Online.

Selain itu, dalam masa yang sama, Hans mengakui bahawa wanita yang dikenali sebagai Carmen adalah kekasihnya dan dia tidak bersalah hal tersebut selain turut kasihan kerana wanita berkenaan turut sama diserang.

Ketika hendak pulang kata Han, dia terkejut keretanya telah dirosakkan oleh hampir 20 lelaki yang tidak dikenali tetapi dipercayai ada kaitan dengan Tasha dan ibu bapa Tasha Shila turut ada bersama mempersoalkan kejadian yang terjadi. (rtky/s)


Raja Farah Jual Mahal, Bakal Suami Tidak Mudah Putus Asa

Masih lagi belum memperkenalkan bakal suaminya, Raja Farah dalam masa yang sama menjelaskan bahawa mereka akan melangsungkan pernikahan kali keduanya pada pagi 6 September ini di sebuah masjid di Bukit Jelutong. Raja Farah dan pasangannya itu sudah pun bertunang baru-baru ini.

“Saya letakkan batas antara kami. Saya jual mahal dahulu. Saya wujudkan kesukaran untuk dia kenal saya kerana saya baharu saja berpisah dengan bekas suami. Tapi sikap tidak putus asa memang tak ada dalam hidupnya. Dia tetap berusaha lagi dan lagi untuk kenal saya”

“Tanpa diduga dia beranikan diri untuk menghubungi saya dan meluahkan hasrat untuk kenal saya lebih rapat lagi,” jelasnya kepada BH Online. Lebih menarik lagi, wajah bakal suaminya terus kekal misteri dan hanya akan didedahkan pada majlis pernikahan itu nanti.

Raja Farah sebelum ini pernah berkahwin dengan Megat Bashirun Qhuyum Zakaria pada 2010 namun jodoh mereka berakhir pada 25 Mei lalu. Sama-samalah kita doakan agar majlis berjalan lancar dan dipermudahkan segala urusan. (rtky/s)


Pertama Kali Bawa Kereta, Chef Wan Hampir Terbabas

Jarang-jarang kita dapat lihat selebriti chef ini melakukan perkara yang tidak melibatkan senduk dan sudip serta bahan-bahan masakan. Baru-baru ini, stesen radio LiteFM melalui slot LiteFM’s First Time telah memberi cabaran kepada Chef Wan untuk bawa kereta manual.

Menurut Chef Wan, dia sudah biasa menggunakan khidmat pemandu dan dalam masa yang sama perkara tersebut membuatkan dirinya tidak memandu kenderaan sendiri. Menerusi perkongsian video itu juga, Chef Wan mengambil masa lebih satu jam untuk belajar parking kereta.

Selain terhibur melihat Chef Wan bagaikan baru mula belajar memandu, apa yang lebih mendebarkan, setelah belajar dengan waktu yang agak singkat, kereta yang dibawa oleh chef ini juga hampir terbabas. Mungkin selepas ini Chef Wan boleh menjemput mereka di dapur pula untuk menguji kepakaran berbanding dengan chef ini.

Saksikan video untuk melihat sendiri bagaimana Chef Wan begitu bersusah payah untuk membawa kereta manual. Apa pun tahniah kepada Chef Wan kerana berani mencuba. (rtky/s)


Intan Ladyana Enggan Kongsi Kisah Cinta, Belajar Dari Pengalaman Lalu

Masih lagi kedengaran ada pihak yang mengaitkan dirinya dengan bekas kekasih, Kamal Adli, Intan Ladyana kini nampaknya lebih tegas dan sebolehnya tidak mahu langsung berbicara mengenai soal cinta dan kehidupan peribadinya.

“Saya tidak mahu lagi dikaitkan dengannya. Selepas berpisah, saya tidak berhubung lagi dengannya. Saya juga tidak mahu ambil tahu sama ada dia sudah ada pengganti atau tidak kerana ia bukan urusan saya lagi. Saya berharap orang juga tidak bertanya saya mengenai perkembangan dirinya lagi”

“Saya mohon maaf tidak dapat berkongsi kisah cerita peribadi mahu pun kisah cinta lagi. Memang dulu, saya sangat terbuka berkongsi kisah cinta dengan pihak media dan peminat tapi kini tidak lagi. Banyak yang saya belajar dari pengalaman putus cinta sebelum ini,” jelasnya kepada Harian Metro.

Selain itu, Intan merasakan dirinya cukup bertuah kerana ibu bapanya tidak mendesak dirinya untuk berkahwin awal malah pelakon ini juga katanya mahu memberikan fokus kepada bidang seni dan juga bidang perniagaan berasaskan fesyen yang akan dimulakan tidak lama lagi. (rtky/s)


Tasha Silla Upah Lelaki Pukul Bekas Kekasih?

Melalui satu sumber yang berkongsikan maklumat kepada kami, seorang wanita di laman Instagram dengan panggilan Carmen (dipercayai kekasih baru Hans Wong) mendakwa Tasha Shilla telah menyerangnya bersama bekas kekasih Tasha itu malah lebih teruk lagi, Tasha juga dikatakan telah mengupah 40 orang lelaki untuk memukul Hans.

BACA: Tasha Shilla: Jangan Nilai Diri Saya Hanya Kerana Pakai Bra

Berdasarkan gambar, lelaki yang didakwa Hans telah pun membuat laporan polis dan melalui beberapa perbualan di ruangan komen, Farah Mendoza yang turut ada di tempat kejadian menyatakan situasi yang menyebabkan suasana tegang terjadi di dalam sebuah kelab malam.

Jika benar perkara ini terjadi, nampaknya perlu ada penjelasan daripada pihak terbabit daripada terus menjadi lebih teruk. Malah ini juga bagi mengelakkan nama Tasha terus tercemar dengan kontroversi tidak henti-henti.

Apa-apa pun, kami tahu, anda pun teringinkan untuk lihat siapakah kekasih baru Hans? Kami kongsikan beberapa gambar Carmen untuk tatapan anda. Enjoice! (rtky/s)


Uqasha Senrose Nafi Dirinya Playgirl, Serah Jodoh Pada Takdir

Seringkali bertukar pasangan selepas putus tunang dengan pelakon Pekin Ibrahim, Uqasha Senrose mengakui terkilan dengan mulut segelintir pihak yang melabelkannya sebagai wanita yang mudah bertukar lelaki atau pun playgirl.

“Saya bukan jenis yang suka bertukar-tukar pasangan seperti dikatakan sebaliknya percaya pada takdir. Saya kenal seseorang itu dalam satu masa dan tak pernah main kayu tiga. Saya ada terbaca di blog mengatakan saya playgirl. Saya sedih sangat kenapa sampai tahap itu tanggapan mereka”

“Itu bukan kehendak saya. Lagipun siapa tak mahu kekal dan bahagia dengan seorang sahaja,” katanya yang baru-baru ini dikaitkan pula dengan Iqram Dinzly. Bagaimanapun menurut pelakon ini, dia menolak tepi semua tohmahan yang mendatang.

“Teguran ke arah positif saya ambil sebagai bentuk pengajaran. Selebihnya saya serahkan kepada Allah. Buat masa sekarang, saya berkawan dengan semua orang. Siapa sangka, dari situ dipertemukan dengan orang yang sesuai dan serasi,” jelasnya kepada Harian Metro. (rtky/s)


Erma Fatima Nekad Teruskan Penceraian

Mahkamah Rendah Syariah Gombak Timur Khamis lalu memerintahkan pengarah filem, Bade Azmi dan isterinya, Erma Fatima melantik jawatankuasa pendamai apabila kes perceraian mereka gagal diselesaikan.

BACA: “Saya Berkahwin Lagi Bukan Untuk Cerai” – Bade Hj. Azmi

Hakim Syarie, Shaiful Azli Jamaludin yang mengendalikan kes berkenaan membuat keputusan itu selepas Bade selaku defendan tidak bersetuju untuk menceraikan isterinya itu. Erma selaku plaintif kes tersebut bagaimanapun tetap ingin meneruskan perceraian berkenaan.

Kes berkenaan yang difailkan Erma pada awal Mei lalu dibuat mengikut Seksyen 47 Enakmen Undang-Undang Keluarga Islam Negeri Selangor 2003. Shaiful Azli menetapkan 7 Oktober depan untuk kedua-dua pihak membawa wakil lelaki dari kalangan keluarga atau pun kenalan terdekat bagi proses berkenaan.

Jelasnya lagi, peranan wakil tersebut adalah untuk cuba mencari jalan penyelesaian dan menyiasat sekiranya wujud shiqa’ (perbalahan berpanjangan) dalam rumah tangga mereka. Sebelum ini, Bade dan Erma bernikah pada 30 November 1990. (rtky/s)


Jaclyn Victor Selamat Timang Anak Lelaki Pertama

Tahniah kami ucapkan kepada penyanyi Jaclyn Victor dan juga suaminya kerana telah selamat melahirkan seorang bayi lelaki pada Isnin lalu. Menyampaikan berita baik tersebut melalui akaun sosial media miliknya, rata-rata peminat turut sama berkongsi perasaan gembira.

“Saya dan suami sangat gembira untuk mengumumkan kelahirannya. Saya dan bayi dalam keadaan sihat. Terima kasih atas ucapan dan doa semua untuk bayi kami. Bayi kami selamat dilahirkan pada 24 Ogos lalu dengan berat 3.48 kilogram namun masih memikirkan nama sesuai untuknya,” katanya.

Semoga cahaya mata sulung pasangan ini akan membesar dengan penuh kasih sayang dan semoga segala perancangan Jaclyn untuk keluarga akan dipermudahkan. (rtky/s)


Nad Zainal Mohon Maaf Kepada Semua Di Instagram

Kecoh industri hiburan apabila bekas pengurus Nad Zainal baru-baru ini mendedahkan perangai sebenar pelakon ini kepada umum. Lebih teruk lagi, apa yang disampaikan oleh bekas pengurusnya itu turut disertakan dengan video pendek tentang Nad tidak melayan kanak-kanak ketika berkunjung ke rumah anak yatim.

Mengambil langkah berdiam diri, Nad dalam masa yang sama dilihat memohon maaf secara terbuka di Instagram tentang apa yang terjadi. Bagaimanapun, tindakan Nad tersebut bagaikan tidak dapat menutup kemarahan orang ramai apabila masih dikritik di bahagian komen platform sosial media berkenaan.

Jika Nad betul-betul ingin berubah, ia pastinya sesuatu yang baik bagaimanapun perkara tersebut pastinya mengambil sedikit masa untuk kembali menambat hati peminat. (rtky/s)


Marion Caunter & Suami Sambut Kelahiran Anak Lelaki Pertama

Walaupun jarang muncul di media tentang pasangan ini, namun peminat dunia hiburan masih ramai yang mengikuti perkembangan rumah tangga Marion Caunter dan suaminya SM Nasaruddin — terbaru pasangan ini telah selamat menimang cahaya mata ketiga mereka.

Dalam kemaskini terbaru di akaun Instagram masing masing pagi ini, mereka melahirkan rasa bersyukur dengan kelahiran anak ketiga mereka dan juga merupakan anak lelaki pertama dalam keluarga kecil ini — yang sememangnya dinantikan mereka.

“Alhamdulillah. Words can’t describe how happy and blessed we feel right now. We welcomed a little baby boy into the world yesterday. Thank you for all your well wishes and prayers. Leia and Lana now have a little brother to bully,” tulis Marion Caunter.

Pasangan Marion Caunter dan SM Nasaruddin berkahwin pada Disember tahun 2010 dan sebelum ini sudah dikurniakan dua orang anak perempuan. Tahniah kami ucapkan buat mereka dan semoga kehadiran orang baru ini akan lebih menyerikan kehidupan mereka. (rtky/m)


Juliana Evans Bercinta Dengan Pemain JDT?

Tiada hujan tiada ribut tiba tiba sahaja khabar angin bertiup mengatakan yang Juliana Evans mempunyai hubungan cinta dengan salah seorang pemain bola sepak untuk pasukan Johor Darul Yakzim (JDT) — hanya kerana sering hadir menonton perlawanan mereka.

Bercakap kepada mStar Online hari ini, Juliana Evans menjelaskan yang beliau hadir menyaksikan perlawanan pasukan popular tersebut hanya untuk memberi sokongan kepada beberapa kawan baik yang bermain dalam pasukan itu.

“Ya, saya ada beberapa kali menonton perlawanan bola sepak JDT di Stadium Tan Sri Dato Haji Hassan Yunos kerana bagi memberi sokongan kepada kawan baik saya, isteri kepada Syafiq Rahim iaitu Zandra Aziela”

“Selain itu, ada juga beberapa pemain JDT yang saya rapat seperti Izham Tarmizi dan Nazrin Nawi. Kami sering lepak bersama kalau mereka ada perlawanan di Kuala Lumpur”

“Setakat ini, memang saya tidak bercinta dengan mana-mana pemain bola sepak pun, semuanya saya anggap seperti kawan,” jelas Juliana Evans tentang perkara ini. (rtky/m)


Sharnaaz Ahmad Nafi Bercinta Dengan Kakak Neelofa

Baru-baru ini terdengar juga khabar angin yang mengatakan bahawa Sharnaaz Ahmad dan juga kakak kepada Neelofa, Noor Nabila kini sedang dalam fasa bercinta. Bagaimanapun, tuan empunya badan mempunyai jawapan tersendiri kepada khabar angin tersebut.

“Saya tak tahu pula mengenai khabar angin ni. Kalau ikut bab berkawan, saya kawan dengan semua orang. Saya rapat dengan Nabila pun sebab bisnes. Saya sekarang memang fokus pada bisnes,” jelasnya kepada Rotikaya ketika dihubungi semalam selain menafikan dia mempunyai sebarang hubungan istimewa bersama wanita berkenaan.

Sementara itu, baru-baru ini Nabila sendiri ada memuatnaik gambar di akaun Instagram miliknya yang memuji Sharnaaz kerana telah berjaya merangkul anugerah.

“You won an award for being the best comedy actor and you’ve won my heart for simply being you,” tulis Nabila di Instagram. Kami merasakan, jika ada apa-apa hubungan yang terjalin di antara mereka, pastinya peminat akan menyokong dan mendoakan yang terbaik.

Lagi pun, sebelum ini Sharnaaz juga pernah menyuarakan keinginannya untuk mempunyai keluarga dan tidak mahu melengahkan urusan tersebut. Sharnaaz, apa anda tunggu lagi. Eh. (rtky/s)


Yuna Ajak Golongan Muda Merantau Lihat Dunia

Selain menasihatkan golongan belia untuk mengambil peluang yang ada untuk berjalan melihat dunia, Yuna dalam masa yang sama turut menyatakan bahawa masyarakat berhenti memperkatakan orang lain atas nama agama.

“Saya bersyukur kerana dapat belajar sangat belajar tentang hidup, bumi hijau Tuhan dan Islam lebih daripada ketika saya berada di Malaysia (semua ilmu saya tentang Islam adalah daripada ibu bapa saya yang mengalakkan saya berfikir dan kemudian mengamalkan)”

“Saya belajar bagaimana untuk menghargai perbezaan yang dicipta Tuhan dan itu membolehkan saya mempunyai kawan daripada segala jenis manusia. Jadi ini adalah kali terakhir saya menulis post sebegini”

“Jika anda membaca ini dan menganggap saya sudah ‘sesat’, saya rasa sangat sedih untuk anda, untuk ‘arrogance’ dan ‘ignorance anda’. Jika anda mahu terus berfikiran sempit, Yuna Zarai bukan untuk anda. Saya tak suka orang yang tak reti reti nak appreciate orang negara sendiri and tak abis abis rasa mcm dia hamba paling hebat dan perfect dalam dunia. Sudah lah tu nak condemn orang atas nama agama,” jelasnya di Instagram.

Apa yang diperkatakan oleh penyanyi yang semakin membina nama di peringkat antarabangsa ini ada betulnya juga. Namun setiap individu mempunyai pendapat masing-masing. Jalan terbaik adalah fokus kepada apa yang memberi kebaikan untuk masa depan daripada tidka habis menilai orang lain di sosial media. (rtky/s)


Yatt Hamzah Sah Bercerai Talak Satu

Walaupun sebelum ini pasangan Yatt Hamzah dan suaminya, Abdul Mutalib Abdul Syukor seakan menemui jalan damai dalam rumah tangga mereka namun takdir Tuhan itu lebih kuat untuk dilawan. Pasangan ini sudah sepakat untuk berpisah secara baik.

Yatt Hamzah dan suami bercerai talak satu di Mahkamah Tinggi Syariah Kuala Lumpur secara tertutup sekitar jam 4.23 petang semalam, lapor Berita Harian.

“Kami berpisah secara baik. Makluman ini dibuat bertujuan untuk mengelak sebarang fitnah dan pandangan negatif masayarakat. Apa pun mohon semua mendoakan yang terbaik buat kami berdua meneruskan kehidupan seperti biasa,” ujar suami Yatt Hamzah. (rtky/m)


Tasha Shilla Minta Masyarakat Berfikiran Lebih Terbuka

Melalui perkongsian gambar di Instagram Tasha Shilla untuk muka depan sebuah majalah, pelakon ini berharap agar orang ramai tidak melatah dan menghakimi dirinya semata-mata hanya kerana gambarnya menampakkan bra.

“Dont judge a book by its cover. (Jangan menilai sesebuah buku itu melalui muka depannya) Yang penting hati. What’s inside that counts. (Apa didalam itu diambil kira). Saya berharap orang ramai bersikap lebih terbuka tentang perkara itu”

“Jangan lupa dapatkan majalah itu ya,” jelasnya kepada mStar Online agar orang ramai faham supaya tidak menilainya dari luaran. Sebelum ini, ada juga peminat yang mendoakan kebaikan kepada pelakon ini agar dibuka hati untuk berhijrah satu hari nanti.

Melalui gambar yang dimuatnaik itu juga Tasha turut meminta pengikut-pengikutnya untuk tidak meninggalkan sebarang komen negatif. Terpulanglah Tasha mahu jadi apa. Yang penting, orang ramai masih tahu lagi tentang kewujudan Tasha dalam insudtri hiburan, bukan? (rtky/s)


Zarina Anjoulie Kini Bercinta Dengan Kaki Pukul Isteri?

Kami menerima emel daripada sumber yang mendakwa bahawa lelaki yang kini sedang bersama dengan Zarina Anjoulie bukan saja suami orang malah dia juga merupakan seorang kaki pukul serta baru sahaja keluar daripada lokap baru-baru ini.

Malah perkara itu juga mendapat perhatian isteri kepada lelaki berkenaan (seorang jurusolek dari Brunei), apabila dia turut memuat naik gambar kecederaan yang dialaminya di bahagian muka serta gambar mesej lelaki berkenaan seakan memujuk wanita yang dikenali sebagai Auni Ali di Instagram itu agar kembali menerimanya.

Menguatkan lagi dakwaan bahawa wanita berkenaan adalah isteri lelaki tersebut apabila dia turut memuat naik gambar Zarina Anjoulie bersama suaminya dan dalam masa yang sama turut bertanyakan kepada orang ramai, siapakah gerangan si Zarina.

Jika benar perkara ini, perlu ada pihak tampil untuk memperbetulkan keadaan. Kasihan juga melihat setiap langkah Zarina Anjoulie untuk mendapat perhatian orang ramai akhirnya mengheret kepada sesuatu yang lebih besar dan bermasalah. Semoga semuanya selamat belaka. (rtky/s)


Maya Karin Balayar Bersama Keluarga Selama Seminggu Di Greece

Cemburu betul kami melihat Maya Karin yang kini sedang melancong dan bercuti di Greece. Menurut Maya di akaun Instagramnya, dia bersama keluarga serta rakan terdekat daripada lima negara berbeza meluangkan masa dengan belayar selama seminggu di sana.

Bukan saja kami, malah para peminat juga cemburu melihatkan selebriti kesayangan mereka ini melancong. Selain itu, Maya juga sempat membalas komen di Instagram. Harapnya ketika di sana, Maya tidak diajukan soalan bila mahu kahwin.

Sebelum ini, Maya pernah mendedahkan bahawa dia pernah disindir oleh sesetengah pihak dengan bertanyakan tidak mahukah dia mempunyai anak sama seperti wanita lain. Mengakui terasa hati dengan perkara tersebut, namun akhirnya perasaan itu berlalu pergi.

Apa pun, semoga perjalanan pelakon dan duta produk ini sentiasa selamat dan dipermudahkan. Kami kongsikan beberapa keping gambar Maya ketika berada di sana. Enjoice!


Peminat Doakan Tasha Shilla Berubah, Tutup Aurat

Setelah sekian lama berdiam diri dan memuatnaik gambar berunsur keagamaan dan motivasi di Instagram ketika dilanda kontroversi, kini Tasha Shilla sudah kembali mendapat semangat untuk bangkit dan memeriahkan industri seni tanah air.

Hari ini, Tasha telah pun memuat naik dua kali gambarnya (satu sudah dipadam) untuk muka hadapan sebuah majalah dengan pakaian jarang sehingga menampakkan pakaian dalam sekaligus menimbulkan rasa tidak puas hati peminatnya di Instagram. Ada yang menyokong Tasha dan ada juga mempertikaikan tindakan pelakon tersebut.

“If you have nothing nice to say, say nothing at all. Im being myself. If you cannot be positive, than at least be quiet. Lets sit back and relax, prepare for the rise of the keybord warrior! Hopefully, everything is fine,” kata Tasha dalam caption yang seperti sudah menjangkakan kehadiran pahlawan papan kekunci.

Selain itu, ada juga peminat yang mendoakan yang terbaik buat Tasha agar satu hari nanti dia perlahan-lahan berubah untuk menutup aurat tanpa memerlukan paksaan daripada mana-mana pihak. (rtky/s)


Stacy AF: Kalau Tiada Jodoh Dengan Akim, Saya Tetap Peluk Islam

Berita mengenai penghijrahan saudara baru yang memeluk Islam, Stacy AF sememangnya menjadi perhatian di laman sosial. Selain itu, Stacy sendiri mengakui dia sering mendengar mengenai Islam daripada kakaknya sehingga hatinya terbuka kepada agama itu.

Bagaimanapun dia tetap tetap menghormati agama Kristian dan turut menafikan hasrat memeluk Islam adalah untuk berkahwin dengan Akim selain menjelaskan bahawa ibu dan bapa Akim yang banyak membantunya dalam usaha memeluk Islam.

“Kalau tak ada jodoh saya dengan Akim, saya akan tetap peluk Islam. Saya masuk Islam bukan sebab nak kahwin dengan dia tapi sebab saya mahukan Islam itu sendiri. Masa tu (mengucap) saya sangat-sangat teruja”

“Bersemangat nak mengucap dan saya menangis kerana sangat gembira apatah lagi ketika itu ayah dan ibu saya ada bersama,” katanya kepada mStar Online selain memberitahu bahawa dia terkenangkan kenangan bersama keluarga selepas memilih menukar agama.

Jujurnya melihatkan komen yang bertelagah mengenai penghijrahan Stacy di laman sosial membuatkan kami terfikir bahawa adakah semua yang dilakukan oleh insan lain tidak kena di mata keyboard warrior? Semoga penghijrahan Stacy ini akan membawa satu lembaran baru kepada penyanyi ini. (rtky/s)


Hanez Suraya, Suami Rahsiakan Jantina Anak Sulung

Bakal menyambut kelahiran anak sulungnya yang dijangkakan pada hujung tahun ini, Hanez Suraya dalam masa yang sama sebenarnya turut mengalami alahan selain turut menjadi penggemar teh tarik secara tiba-tiba.

“Alhamdulillah, kandungan saya sihat. Syukur sangat kehamilan pertama ini tidak mendatangkan banyak masalah cuma alahan-alahan biasa sahaja. Sekarang ini pun saya tak boleh nak bau minyak wangi selain sudah jarang masak sebab tak boleh bau masakan”

“Kalau sebelum mengandung saya bukanlah seorang yang penggemar minuman teh tarik, tapi bila berbadan dua ini, saya jadi ‘gian’ minum teh tarik. Kalau boleh memang hari-hari akan pergi kedai mamak hanya untuk minum teh tarik,” katanya kepada Utusan Malaysia.

Sementara itu, menurut pelakon ini lagi, dia dan suami merahsiakan terlebih dahulu jantina anak sebelum diumumkan kelak selain turut menghormati keputusan Romie agar tidak memberitahu tentang jantina anak di awal kandungan. (rtky/s)


Stacy AF Sahkan Sudah Peluk Islam

Dalam satu sidang media yang berlangsung di Pusat Penyiaran Astro, Bukit Jalil hari ini penyanyi Stacy AF telah mengesahkan dirinya memeluk Islam seperti dilaporkan semalam oleh pihak media.

Stacy AF atau nama Islam beliau Ummu Syaikhah Stacy Binti Anam hadir ditemani ibu bapanya.

BACA: Video Stacy AF Lafaz Syahadah Tersebar, Spekulasi Sudah Peluk Islam

Penyanyi ini berkata beliau memilih Islam kerana minatnya yang mendalam untuk lebih belajar lagi tentang agama tersebut dan bukan kerana hubungan percintaan bersama Akim Ahmad.

“Stacy masuk Islam bukan kerana mahu berkahwin seperti yang diperkatakan sebelum ini dan bukan juga disebabkan pengaruh orang lain. Penghijrahan saya terjadi kerana keikhlasan saya untuk mendalami Islam itu sendiri”

“Sekiranya Stacy mahu berkahwin lebih baik Stacy masuk Islam ketika mahu berkahwin sahaja, dan sekiranya dia (Akim) bukan jodoh saya, Saya tak kisah kerana saya memeluk Islam kerana saya ikhlas mahu memeluknya,” ujarnya.

Media semalam melaporkan yang Stacy AF hadir ke pejabat Jabatan Agama Islam ditemani Akim dan ibu serta bapa kekasihnya itu bagi tujuan berkenaan di Johor Bahru.


Zarina Anjoulie Muat Naik Gambar Intim di Instagram

Sudah lama juga tidak kedengaran sebarang berita dan juga kontroversi daripada pelakon yang pernah menimbulkan kontroversi ini. Bagaimanapun baru-baru ini, Zarina Anjoulie memuatnaik gambar intimnya bersama seorang teman lelakinya.

BACA: Ahli Perniagaan Fail Saman Terhadap Zarina Anjoulie Atas Isu Kereta Mewah

Melalui caption yang bersama gambar itu juga seperti menggambarkan bahawa Zarina tidak kisah dengan apa yang akan diperkatakan orang ramai mungkin kerana sudah lali dengan kontroversi yang melandanya sebelum ini.

Bagaimanapun, ada segelintir peminat Zarina yang menyokong tindakan pelakon tersebut kerana menjadi diri sendiri. Kewujudan perkara sebegini sedikit sebanyak memberitahu peminat yang lain bahawa Zarina masih lagi aktif sehingga kini. (rtky/s)


Putri Mardiana Dikenakan Waran Tangkap

Masihkah anda ingat mengenai kisah Puteri Mardiana yang ditangkap berkhalwat tahun lalu? Kini Mahkamah Rendah Syariah Gombak Timur pada Selasa mengeluarkan waran tangkap terhadap pelakon Putri Mardiana selepas wanita berkenaan gagal hadir pada perbicaraan atas tuduhan berkhalwat pada 14 Disember 2014.

Hakim Syarie, Mohamad Zaid Abdul Aziz mengeluarkan perintah itu selepas aktres filem Ngangkung itu tidak hadir tanpa mengemukakan sebarang alasan munasabah kepada mahkamah.

Malah waran tangkap tersebut turut dikeluarkan kepada penjamin Putri Mardiana yang sepatutnya hadir pada perbicaraan itu. Pendakwaan dilakukan oleh Pendakwa Syarie, Mohamad Saufi Mastor Lani.

Terdahulu, pada 23 Jun lalu, Putri atau nama sebenarnya Putri Mardiana Zainal Abdiin dan pasangannya, Shahrizam Abdullah mengaku tidak bersalah atas tuduhan tersebut di mahkamah sama dan mereka dikenakan ikat jamin sebanyak RM1,500.

Putri Mardiana atau lebih mesra dengan sapaan Nina dalam satu kenyataan dipetik daripada mStar Online, 17 Disember 2014 memberitahu, kes berkenaan tidak akan dibawa ke mahkamah atas sebab-sebab tidak dijelaskan selain mendakwa mereka tidak bersalah.

Malah pada Mac tahun ini juga, Mardiana turut sekali lagi ditangkap khalwat bersama Shahrizam di kediaman isteri kekasihnya itu sendiri, di USJ 1, Subang Jaya. (rtky/s)


Yuna Mahu Anak Mudah Sebarkan Perkara Positif, Berhenti Mengkritik

Perjalanan seni anak muda yang kini sudah menempa nama di persada antarabangsa ini merupakan sesuatu yang jarang dilakukan dan belajar melalui pengalam tersebut, Yuna melalui akaun Instagram baru-baru ini meluahkan perasaan terhadap kritikan yang sering ditujukan kepadanya.

“Saya tak suka orang yang tak reti reti nak appreciate orang negara sendiri and tak abis abis rasa macam dia hamba paling hebat dan perfect dalam dunia. Sudah-sudah lah tu nak condemn orang atas nama agama. We need positive vibes now, more than ever”

“Kita semua SAMA tak ada hamba class A, class B, class C.. All on our journey to becoming a great person. Ucap je lah benda yang baik baik saja sesama sendiri. Cmon guys, we are better than this,” luah Yuna di Instagram yang mengajak ke arah perkara yang lebih positif di samping sempat menjentik golongan yang hanya pandai mengkritik.

Semoga perjuangan muzik Yuna di luar sana akan semakin berkembang selain mengharumkan nama negara walaupun tidak habis-habis dikritik. Betul juga apa yang dikatakan oleh Yuna namun malangnya penerimaan setiap individu adalah berbeza dan pastinya ada yang tidak setuju dengan kenyataan Yuna tersebut. (rtky/s)


Mia Ahmad Mahu Keluar Dari Zon Selesa

Baru-baru ini timbul khabar angin yang mendakwa pelakon Mia Ahmad telah pun putus cinta bersama Syarul Ridzwan apabila dia bertindak memadam semua gambar mereka bersama di Instagram. Bagaimanapun, Mia mempunyai sebab tersendiri mengapa dia berbuat demikian.

“Kabanyakkan gambar itu saya muat naik ketika drama kami sedang ditayangkan, kami cuma tolong promosikan sahaja, namun ia tidak bermakna saya tidak menghargai sokongan peminat terhadap cerita itu. Saya nak keluar dari zon selesa dan tidak mahu peminat terus terbawa-bawa dengan cerita Hati Perempuan itu dan membuang imaginasi peminat yang terlalu terikat dengan watak Yuhanis dan Tengku Zaril”

“Hubungan saya dan Syarul hanya sekadar kawan biasa dan tidak lebih daripada itu, sehingga sekarang pun kami masih berkawan macam biasa. Kalau kami diminta untuk digandingkan sekali lagi juga saya tiada masalah,” jelasnya kepada mStar Online.

Jadi, buat peminat sekalian, janganlah berimpian yang bukan-bukan dan kembalilah kepada realiti bahawa mereka tidak bercinta. Mahu pun Mia atau Syarul, masing-masing tidak mengesahkan mengenai hubungan cinta mereka. (rtky/s)